               COMISIA EUROPEANĂ
            Bruxelles, 30.9.2015
            COM(2015) 466 final
            2015/0223(NLE)
            Propunere de
            DECIZIE A CONSILIULUI
            privind semnarea, în numele Uniunii Europene, și aplicarea provizorie a unui Acord de parteneriat în domeniul pescuitului sustenabil între Uniunea Europeană și Republica Liberia, precum și a protocolului de punere în aplicare a acestuia

               EXPUNERE DE MOTIVE

               1.CONTEXTUL PROPUNERII

                  Pe baza directivelor de negociere relevante
                     1
                  , Comisia a purtat negocieri cu guvernul Liberiei, în scopul încheierii, între Uniunea Europeană și Republica Liberia, a unui nou acord de parteneriat în domeniul pescuitului sustenabil și a unui nou protocol de punere în aplicare a acestuia. În urma acestor negocieri, un nou acord și un nou protocol au fost parafate la 5 iunie 2015. Acestea acoperă o perioadă de cinci ani, începând de la data aplicării lor provizorii, și anume data semnării lor, după cum se prevede la articolul 15 din acord și la articolul 12 din protocol.

                  Noul acord va oferi un cadru care să țină cont de prioritățile politicii comune revizuite în domeniul pescuitului și de dimensiunea sa externă, în vederea stabilirii unui parteneriat strategic între Uniunea Europeană și Republica Liberia.

                  Obiectivul principal al noului protocol este să ofere posibilități de pescuit pentru navele Uniunii în zona de pescuit a Liberiei, ținând cont de cele mai bune avize științifice disponibile și respectând recomandările Comisiei Internaționale pentru Conservarea Tonului din Oceanul Atlantic (ICCAT) și, dacă este cazul, în limitele surplusului disponibil. Comisia s-a bazat, între altele, pe rezultatele unei evaluări prospective privind oportunitatea încheierii unui nou acord și a unui nou protocol, realizată de experți externi. În egală măsură, se urmărește obiectivul de a redinamiza cooperarea dintre Uniunea Europeană și Republica Liberia în vederea promovării unei politici sustenabile în domeniul pescuitului și a exploatării responsabile a resurselor piscicole în zona de pescuit a Republicii Liberia, în interesul ambelor părți.

                  Protocolul prevede posibilități de pescuit pentru următoarele categorii:

                  –
                        28 de nave de pescuit ton cu plasă-pungă;

                  –
                        6 nave cu paragate plutitoare.

                  În consecință, Comisia propune Consiliului să autorizeze semnarea și aplicarea provizorie a acestui nou acord, precum și a protocolului de punere în aplicare a acordului respectiv.

               2.REZULTATELE EVALUĂRILOR EX-POST, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI

                  Părțile interesate au fost consultate în cadrul evaluării ex ante privind posibilitatea încheierii unui acord de parteneriat în domeniul pescuitului sustenabil și a unui protocol între Uniunea Europeană și Republica Liberia. Cu prilejul reuniunilor tehnice au fost consultați și experți din statele membre și din industria de resort. În plus, pe parcursul unei reuniuni tehnice, au fost consultate autoritățile liberiene din domeniul pescuitului și părțile interesate. În urma acestor consultări, s-a ajuns la concluzia că ar fi benefic ca UE și Republica Liberia să încheie un nou acord de parteneriat în domeniul pescuitului sustenabil și un nou protocol.

               3.ELEMENTELE JURIDICE ALE PROPUNERII

                  Această procedură se desfășoară în paralel cu procedurile aferente deciziei Consiliului privind încheierea, cu aprobarea Parlamentului European, a Acordului de parteneriat în domeniul pescuitului sustenabil dintre Uniunea Europeană și Republica Liberia și a protocolului de punere în aplicare a acestuia, și cu procedurile aferente regulamentului Consiliului referitor la alocarea posibilităților de pescuit între statele membre ale UE.

               4.IMPLICAȚII BUGETARE

                  Contribuția financiară anuală este de 715 000 EUR în primul an, de 650 000 EUR în al doilea, al treilea și al patrulea an, și de 585 000 EUR în al cincilea an, având ca bază:

                  (a) un tonaj de referință de 6 500 de tone, pentru care s-a stabilit o sumă legată de acces în valoare de 357 500 EUR în primul an, de 325 000 EUR în al doilea, al treilea și al patrulea an, și de 292 500 EUR în al cincilea an; și

                  (b) sprijin pentru dezvoltarea politicii sectoriale în domeniul pescuitului din Republica Liberia, în valoare de 357 500 EUR în primul an, de 325 000 EUR în al doilea, al treilea și al patrulea an, și de 292 500 EUR în al cincilea an. Acest sprijin răspunde obiectivelor politicii naționale în domeniul pescuitului, și în special necesităților Republicii Liberia în ceea ce privește cercetarea științifică, pescuitul artizanal, precum și monitorizarea, controlul și supravegherea pescuitului și lupta împotriva pescuitului ilegal.

               2015/0223 (NLE)

               Propunere de

               DECIZIE A CONSILIULUI

               privind semnarea, în numele Uniunii Europene, și aplicarea provizorie a unui Acord de parteneriat în domeniul pescuitului sustenabil între Uniunea Europeană și Republica Liberia, precum și a protocolului de punere în aplicare a acestuia

               CONSILIUL UNIUNII EUROPENE,

               având în vedere Tratatul privind funcționarea Uniunii Europene, în special articolul 43 alineatul (2) coroborat cu articolul 218 alineatul (5),

               având în vedere propunerea Comisiei Europene,

               întrucât:

               (1)Uniunea Europeană și Republica Liberia au negociat un acord de parteneriat în domeniul pescuitului sustenabil (denumit în continuare „acordul”) și un protocol de punere în aplicare a acestuia, care acordă navelor Uniunii posibilități de pescuit în apele asupra cărora Republica Liberia deține suveranitatea sau jurisdicția în materie de pescuit.

               (2)Acordul și protocolul de punere în aplicare a acestuia au fost parafate la finalul negocierilor, la 5 iunie 2015.

               (3)Articolul 15 din acord și, respectiv, articolul 12 din protocolul de punere în aplicare prevăd aplicarea provizorie a acestor acte cu începere de la data semnării lor.

               (4)Prin urmare, este oportună semnarea acordului și a protocolului de punere în aplicare a acestuia, sub rezerva încheierii acestora.

               (5)Pentru a asigura începerea rapidă a activităților de pescuit de către navele Uniunii, acordul și protocolul de punere în aplicare ar trebui să fie aplicate cu titlu provizoriu, în așteptarea finalizării procedurilor necesare pentru intrarea lor în vigoare,

               ADOPTĂ PREZENTA DECIZIE:

               Articolul 1

               Semnarea, în numele Uniunii, a acordului de parteneriat în domeniul pescuitului sustenabil între Uniunea Europeană și Republica Liberia și a protocolului de punere în aplicare a acestuia este autorizată, sub rezerva încheierii lor.

               Textul acordului și cel al protocolului sunt anexate la prezenta decizie ca anexele I și II.

               Articolul 2

               Secretariatul General al Consiliului elaborează instrumentele prin care se acordă, persoanei sau persoanelor indicate de negociatorul acordului și al protocolului de punere în aplicare, puterile depline necesare pentru semnarea acordului și a protocolului, sub rezerva încheierii lor.

               Articolul 3

               Acordul se aplică cu titlu provizoriu, în conformitate cu articolul 15 din acord, de la data semnării sale, până la finalizarea procedurilor necesare pentru intrarea sa în vigoare.

               Articolul 4

               Protocolul de punere în aplicare se aplică cu titlu provizoriu, în conformitate cu articolul 12 din protocol, de la data semnării sale, până la finalizarea procedurilor necesare pentru intrarea sa în vigoare.

               Articolul 5

               Prezenta decizie intră în vigoare în a treia zi de la data publicării în Jurnalul Oficial al Uniunii Europene.

               Adoptată la Bruxelles,

                     Pentru Consiliu,

                     Președintele

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Denumirea propunerii/inițiativei

               1.2.Domeniul (domeniile) de politică în cauză în structura ABM/ABB

               1.3.Tipul propunerii/inițiativei

               1.4.Obiectiv(e)

               1.5.Motivele propunerii/inițiativei

               1.6.Durata și impactul financiar

               1.7.Tipul (tipurile) de gestiune preconizat(e):

               2.MĂSURI DE GESTIONARE

               2.1.Dispoziții în materie de monitorizare și de raportare

               2.2.Sistemul de gestiune și control

               2.3.Măsuri de prevenire a fraudelor și a neregulilor

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

               3.2.Impactul estimat asupra cheltuielilor

               3.2.1.Sinteza impactului estimat asupra cheltuielilor

               3.2.2.Impactul estimat asupra creditelor operaționale

               3.2.3.Impactul estimat asupra creditelor cu caracter administrativ

               3.2.4.Compatibilitatea cu actualul cadru financiar multianual

               3.2.5.Contribuția terților

               3.3.Impactul estimat asupra veniturilor

               FIȘĂ FINANCIARĂ LEGISLATIVĂ

               1.CADRUL PROPUNERII/INIȚIATIVEI

               1.1.Denumirea propunerii/inițiativei

                  Propunere de decizie a Consiliului privind semnarea, în numele Uniunii Europene, și aplicarea provizorie a unui Acord de parteneriat în domeniul pescuitului sustenabil între Uniunea Europeană și Republica Liberia, precum și a protocolului de punere în aplicare a acestuia

               1.2.Domeniul (domeniile) de politică în cauză în structura ABM/ABB
                  2

                  11. – Afaceri Maritime și Pescuit

                  11.03 – Contribuții obligatorii către organizațiile regionale de gestionare a pescuitului (ORGP) și către alte organizații internaționale, precum și acorduri pentru pescuit sustenabil (APS).

               1.3.Tipul propunerii/inițiativei

               X Propunerea/inițiativa se referă la o acțiune nouă

               ◻ Propunerea/inițiativa se referă la o acțiune nouă ca urmare a unui proiect-pilot/a unei acțiuni pregătitoare
                  3

               ◻ Propunerea/inițiativa se referă la prelungirea unei acțiuni existente

               ◻ Propunerea/inițiativa se referă la o acțiune reorientată către o acțiune nouă

               1.4.Obiectiv(e)

               1.4.1.Obiectiv(e) strategic(e) multianual(e) al(e) Comisiei vizat(e) de propunere/inițiativă

                  Negocierea și încheierea de acorduri de parteneriat în domeniul pescuitului sustenabil (APPS) cu țări terțe corespund obiectivului general de a permite accesul navelor de pescuit din UE în zonele de pescuit ale unor țări terțe și de a dezvolta un parteneriat cu aceste țări în vederea consolidării exploatării sustenabile a resurselor piscicole din afara apelor UE.

                  Acordurile de parteneriat în domeniul pescuitului sustenabil asigură, de asemenea, coerența dintre principiile pe care se bazează politica comună în sectorul pescuitului și angajamentele care se înscriu în alte politici europene (exploatarea sustenabilă a resurselor din țări terțe, combaterea pescuitului ilegal, nedeclarat și nereglementat, integrarea țărilor partenere în economia globală, precum și o mai bună guvernanță, la nivel politic și financiar, a activităților de pescuit).

               1.4.2.Obiectiv(e) specific(e) și activitatea (activitățile) ABM/ABB în cauză

                  Obiectivul specific:

                  Sprijinirea pescuitului durabil în apele din afara Uniunii Europene, menținerea prezenței europene în zonele de pescuit îndepărtate și protejarea intereselor sectorului european al pescuitului și ale consumatorilor prin negocierea și încheierea de acorduri de parteneriat în domeniul pescuitului sustenabil cu state de coastă, care să fie în concordanță cu alte politici europene.

                  Activitatea (activitățile) ABM/ABB în cauză

                  Afaceri maritime și pescuit, crearea unui cadru de guvernanță pentru activitățile de pescuit efectuate de navele de pescuit ale Uniunii Europene în apele unor țări terțe (APS) (linia bugetară 11.0301).

               1.4.3.Rezultatul (rezultatele) și impactul preconizate

               A se preciza efectele pe care propunerea/inițiativa ar trebui să le aibă asupra beneficiarilor vizați/ grupurilor vizate.

                  Încheierea acordului permite stabilirea unui cadru de parteneriat strategic în domeniul pescuitului între Uniunea Europeană și Republica Liberia; încheierea protocolului contribuie la crearea de posibilități de pescuit pentru navele Uniunii în zona de pescuit liberiană.

                  Protocolul contribuie, de asemenea, la o mai bună gestionare și conservare a resurselor piscicole, prin sprijinul financiar (sprijinul sectorial) în favoarea punerii în aplicare a programelor adoptate la nivel național de către țara parteneră, în special în ceea ce privește controlul și combaterea pescuitului ilegal.

               1.4.4.Indicatori de rezultat și de impact

               A se preciza indicatorii care permit monitorizarea punerii în aplicare a propunerii/inițiativei.

                  Rata de utilizare a posibilităților de pescuit (% din autorizațiile de pescuit utilizate în raport cu disponibilitatea oferită în temeiul protocolului);

                  Colectarea și analizarea datelor privind capturile și valoarea comercială a acordului;

                  Contribuția la ocuparea forței de muncă, la realizarea de valoare adăugată în UE și la stabilizarea pieței UE (la nivelul coroborat cu alte APPS);

                  Numărul de reuniuni tehnice și de întruniri ale comisiei mixte.

               1.5.Motivele propunerii/inițiativei

               1.5.1.Cerință (cerințe) de îndeplinit pe termen scurt sau lung

                  Nu a existat niciodată un acord de parteneriat în domeniul pescuitului sustenabil sau un protocol între Uniunea Europeană și Republica Liberia. O evaluare prospectivă, realizată de experți externi, a concluzionat că un nou APPS și un nou protocol între UE și Republica Liberia ar fi benefice pentru ambele părți.

                  Se are în vedere ca noul acord și noul protocol să se aplice cu titlu provizoriu începând de la data semnării lor, pentru a nu întârzia începerea operațiunilor de pescuit.

                  Noul protocol va permite încadrarea activității de pescuit a flotei europene în zona de pescuit liberiană și va autoriza armatorii europeni să solicite licențe de pescuit care să le permită să pescuiască în zona respectivă. În plus, noul protocol consolidează cooperarea dintre UE și Republica Liberia în vederea susținerii dezvoltării unei politici de pescuit sustenabil. Acesta prevede, în special, monitorizarea navelor prin VMS și comunicarea pe cale electronică a datelor privind capturile. Sprijinul sectorial disponibil conform protocolului va ajuta Republica Liberia în ceea ce privește strategia sa națională în domeniul pescuitului, inclusiv pentru combaterea pescuitului INN.

               1.5.2.Valoarea adăugată a implicării UE

                  În ceea ce privește acest nou acord și acest nou protocol, lipsa intervenției Uniunii Europene ar determina apariția unor acorduri private care nu ar garanta un pescuit sustenabil. Uniunea Europeană speră totodată că, prin acest protocol, Republica Liberia va continua să coopereze în mod eficace cu UE, mai ales în ceea ce privește combaterea pescuitului ilegal.

               1.5.3.Învățăminte desprinse din experiențe anterioare similare

                  Analiza capturilor istorice din zona de pescuit liberiană și a capturilor recente efectuate în cadrul unor protocoale similare în această regiune, precum și evaluările și avizele științifice disponibile au determinat părțile să stabilească un tonaj de referință pentru ton și specii înrudite de 6 500 de tone pe an, cu posibilități de pescuit pentru 28 de nave cu plasă-pungă și 6 nave cu paragate plutitoare. S-a stabilit un nivel relativ ridicat al sprijinului sectorial, astfel încât să se țină seama de necesitățile legate de consolidarea capacităților autorităților de pescuit din Liberia și de prioritățile strategiei naționale în domeniul pescuitului.

               1.5.4.Compatibilitatea și posibila sinergie cu alte instrumente corespunzătoare

                  Fondurile vărsate în cadrul APPS constituie venituri fungibile la bugetele țărilor terțe partenere. Totodată, alocarea unei părți a acestor fonduri pentru punerea în aplicare a acțiunilor din cadrul politicii sectoriale a țării în cauză reprezintă o condiție pentru încheierea și monitorizarea APPS. Aceste resurse financiare sunt compatibile cu alte surse de finanțare provenind de la alți finanțatori internaționali pentru realizarea de proiecte și/sau de programe la nivel național în sectorul pescuitului.

               1.6.Durata și impactul financiar

               X Propunere/inițiativă pe durată limitată

               –X
                     Propunere/inițiativă în vigoare din 2015 până în 2020

               –◻
                     Impact financiar din 2015 până în 2019

               ◻ Propunere/inițiativă pe durată nedeterminată

               –punere în aplicare cu o perioadă de creștere în intensitate din AAAA până în AAAA,

               –urmată de o perioadă de funcționare în regim de croazieră.

               1.7.Modul (modurile) de gestiune preconizat(e)
                  4

               X Gestiune directă asigurată de către Comisie

               –X prin intermediul serviciilor sale, inclusiv al personalului din delegațiile Uniunii;

               –◻
                     prin intermediul agențiilor executive

               ◻ Gestiune partajată cu statele membre

               ◻ Gestiune indirectă, cu delegarea sarcinilor de execuție bugetară:

               –◻ țărilor terțe sau organismelor pe care le-au desemnat acestea;

               –◻ organizațiilor internaționale și agențiilor acestora (a se preciza);

               –◻BEI și Fondului European de Investiții;

               –◻ organismelor menționate la articolele 208 și 209 din Regulamentul financiar;

               –◻ organismelor de drept public;

               –◻ organismelor de drept privat cu misiune de serviciu public, cu condiția să prezinte garanții financiare adecvate;

               –◻ organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate;

               –◻ persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, identificate în actul de bază relevant.

               –Dacă se indică mai multe moduri de gestiune, a se furniza detalii suplimentare în secțiunea „Observații“.

               Observații

               2.MĂSURI DE GESTIONARE

               2.1.Dispoziții în materie de monitorizare și de raportare

               A se preciza frecvența și condițiile aferente acestor dispoziții.

                  Comisia (DG MARE, în colaborare cu atașatul său pentru pescuit din regiune) va asigura monitorizarea periodică a punerii în aplicare a protocolului, în special în ceea ce privește utilizarea de către operatori a posibilităților de pescuit și în ceea ce privește datele privind capturile.

                  APPS prevede cel puțin o întrunire anuală a Comitetului mixt, în cadrul căreia Comisia Europeană și Republica Liberia evaluează punerea în aplicare a acordului și a protocolului și, dacă este necesar, aduc modificări programării și, după caz, contribuției financiare.

               2.2.Sistemul de gestiune și control

               2.2.1.Riscul (riscurile) identificat(e)

                  Instituirea unui nou acord în domeniul pescuitului și a unui nou protocol este însoțită de o serie de riscuri, în special în ceea ce privește sumele destinate finanțării politicii sectoriale în domeniul pescuitului (subprogramare).

               2.2.2.Informații privind sistemul de control intern instituit

                  S-a prevăzut un dialog susținut privind programarea și punerea în aplicare a politicii sectoriale prevăzute de acord și de protocol. Analiza comună a rezultatelor, menționată la articolul 4 din protocol, face parte, de asemenea, din aceste mijloace de control.

                  În plus, acordul și protocolul prevăd clauze specifice privind suspendarea lor, cu anumite condiții și în anumite circumstanțe.

               2.2.3.Estimarea costurilor și a beneficiilor controalelor și evaluarea nivelului prevăzut al riscului de eroare.

               2.3.Măsuri de prevenire a fraudelor și a neregulilor

               A se preciza măsurile de prevenire și de protecție existente sau preconizate.

                  Comisia se angajează să stabilească un dialog politic și o colaborare regulată cu Republica Liberia în scopul îmbunătățirii gestionării acordului și a protocolului, precum și în scopul consolidării contribuției UE la gestionarea sustenabilă a resurselor. În orice caz, orice plată efectuată de Comisie în cadrul unui APPS este supusă normelor și procedurilor bugetare și financiare standard ale Comisiei. Acest lucru permite, în special, identificarea completă a conturilor bancare ale țărilor terțe în care se plătește contribuția financiară. Pentru protocolul de față, în conformitate cu articolul 3 alineatul (8), întreaga contribuție financiară trebuie plătită în contul de trezorerie deschis la Banca Centrală a Liberiei.

               3.IMPACTUL FINANCIAR ESTIMAT AL PROPUNERII/INIȚIATIVEI

               3.1.Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate)

               Linii bugetare existente

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Număr
                        [Rubrica………………………...………]

                        Dif./Nedif.
                           5
                        .

                        Țări AELS
                           6

                        Țări candidate
                           7

                        Țări terțe

                        În sensul articolului 21 alineatul (2) litera (b) din Regulamentul financiar

                        2

                        11.03.01

                        Crearea unui cadru de guvernanță pentru activitățile de pescuit efectuate de navele de pescuit ale Uniunii Europene în apele țărilor terțe (APS)

                        Dif.

                        NU

                        NU

                        NU

                        NU

                        2

                        11.010401

                        Cheltuieli de sprijin în domeniul de politică „Afaceri maritime și pescuit” — Asistență administrativă și tehnică neoperațională

                        Nedif.

                        NU

                        NU

                        NU

                        NU

               Noi linii bugetare a căror creare se solicită

               În ordinea rubricilor din cadrul financiar multianual și a liniilor bugetare.

                        Rubrica din cadrul financiar multianual

                        Linia bugetară

                        Tipul
                        cheltuielilor

                        Contribuție

                        Număr
                        [Rubrica………………………………………]

                        Dif./Nedif.

                        Țări AELS

                        Țări candidate

                        Țări terțe

                        În sensul articolului 21 alineatul (2) litera (b) din Regulamentul financiar

                        [XX.YY.YY.YY]

                        DA/NU

                        DA/NU

                        DA/NU

                        DA/NU

               3.2.Impactul estimat asupra cheltuielilor

               3.2.1.Sinteza impactului estimat asupra cheltuielilor

               milioane EUR (cu trei zecimale)

                        Rubrica din cadrul financiar
                        multianual

                        Numărul 2

                        Creștere sustenabilă: resurse naturale

                        DG: <…….>

                        Anul
                        N
                           8

                        2015

                        Anul
                        N+1

                        2016

                        Anul
                        N+2

                        2017

                        Anul
                        N+3

                        2018

                        Anul
                        N+4

                        2019

                        TOTAL

                        • Credite operaționale

                        Numărul liniei bugetare 11.0301

                        Angajamente

                        (1)

                        0,715

                        0,650

                        0,650

                        0,650

                        0,585

                        3,250

                        Plăți

                        (2)

                        0,715

                        0,650

                        0,650

                        0,650

                        0,585

                        3,250

                        Numărul liniei bugetare

                        Angajamente

                        (1a)

                        Plăți

                        (2 a)

                        Credite cu caracter administrativ finanțate din bugetul anumitor programe
                           9

                        Numărul liniei bugetare 11.010401

                        (3)

                        0,037

                        0,037

                        0,037

                        0,037

                        0,097

                        0,245

                        TOTAL credite
                        pentru DG <…….>

                        Angajamente

                        =1+1a +3

                        0,752

                        0,687

                        0,687

                        0,687

                        0,682

                        3,495

                        Plăți

                        =2+2a

                        +3

                        0,752

                        0,687

                        0,687

                        0,687

                        0,682

                        3,495

                        • TOTAL credite operaționale

                        Angajamente

                        (4)

                        0,715

                        0,650

                        0,650

                        0,650

                        0,585

                        3,250

                        Plăți

                        (5)

                        0,715

                        0,650

                        0,650

                        0,650

                        0,585

                        3,250

                        • TOTAL credite cu caracter administrativ finanțate din bugetul anumitor programe

                        (6)

                        0,037

                        0,037

                        0,037

                        0,037

                        0,097

                        0,245

                        TOTAL credite
                        în cadrul RUBRICII 2>
                        din cadrul financiar multianual

                        Angajamente

                        =4+ 6

                        0,752

                        0,687

                        0,687

                        0,687

                        0,682

                        3,495

                        Plăți

                        =5+ 6

                        0,752

                        0,687

                        0,687

                        0,687

                        0,682

                        3,495

               În cazul în care propunerea/inițiativa afectează mai multe rubrici:

                        • TOTAL credite operaționale

                        Angajamente

                        (4)

                        Plăți

                        (5)

                        • TOTAL credite cu caracter administrativ finanțate din bugetul anumitor programe

                        (6)

                        TOTAL credite
                        în cadrul RUBRICILOR 1 - 4
                        din cadrul financiar multianual
                        (suma de referință)

                        Angajamente

                        =4+ 6

                        Plăți

                        =5+ 6

                        Rubrica din cadrul financiar
                        multianual

                        5

                        „Cheltuieli administrative”

               milioane EUR (cu trei zecimale)

                        Anul
                        N

                        2015

                        Anul
                        N+1

                        2016

                        Anul
                        N+2

                        2017

                        Anul
                        N+3

                        2018

                        Anul
                        N+4

                        2019

                        TOTAL

                        DG: MARE

                        • Resurse umane

                        0,113

                        0,113

                        0,113

                        0,113

                        0,113

                        0,565

                        • Alte cheltuieli administrative

                        0,009

                        0,009

                        0,009

                        0,009

                        0,009

                        0,045

                        TOTAL DG MARE

                        Credite

                        0,122

                        0,122

                        0,122

                        0,122

                        0,122

                        0,610

                        TOTAL credite
                        în cadrul RUBRICII 5
                        din cadrul financiar multianual

                        (Total angajamente = Total plăți)

                        0,122

                        0,122

                        0,122

                        0,122

                        0,122

                        0,610

               milioane EUR (cu trei zecimale)

                        Anul
                        N
                           10

                        2015

                        Anul
                        N+1

                        2016

                        Anul
                        N+2

                        2017

                        Anul
                        N+3

                        2018

                        Anul
                        N+4

                        2019

                        TOTAL

                        TOTAL credite
                        în cadrul RUBRICILOR 1 - 5
                        din cadrul financiar multianual

                        Angajamente

                        0,874

                        0,809

                        0,809

                        0,809

                        0,804

                        4,105

                        Plăți

                        0,874

                        0,809

                        0,809

                        0,809

                        0,804

                        4,105

               3.2.2.Impactul estimat asupra creditelor operaționale

               –◻
                     Propunerea/inițiativa nu implică utilizarea de credite operaționale

               –X
                     Propunerea/inițiativa implică utilizarea de credite operaționale, conform explicațiilor de mai jos:

               Credite de angajament în milioane EUR (cu trei zecimale)

                        A se indica obiectivele și realizările

                        ⇩

                        Anul
                        N

                        2015

                        Anul
                        N+1

                        2016

                        Anul
                        N+2

                        2017

                        Anul
                        N+3

                        2018

                        Anul
                        N+4

                        2019

                        TOTAL

                        REALIZĂRI

                        Tip
                           11

                        Costuri medii

                        Nu

                        Costuri

                        Nu

                        Costuri

                        Nu

                        Costuri

                        Nu

                        Costuri

                        Nu

                        Costuri

                        Nu

                        Costuri

                        Nu

                        Costuri

                        Nr. total

                        Costuri totale

                        OBIECTIVUL SPECIFIC NR. 1
                           12
                        …

                        - autorizații nave

                        t/an

                           13

                        0,357

                        0,325

                        0,325

                        0,325

                        0,292

                        1,625

                        - sectorial

                        anual

                        0,325

                        0,357

                        0,325

                        0,325

                        0,325

                        0,292

                        1,625

                        Subtotal pentru obiectivul specific nr. 1

                        0,715

                        0,650

                        0,650

                        0,650

                        0,585

                        3,250

                        OBIECTIVUL SPECIFIC NR. 2…

                        - Realizare

                        Subtotal pentru obiectivul specific nr. 2

                        COSTURI TOTALE

                        0,715

                        0,650

                        0,650

                        0,650

                        0,585

                        3,250

               3.2.3.Impactul estimat asupra creditelor cu caracter administrativ

               3.2.3.1.Sinteză

               –◻
                     Propunerea/inițiativa nu implică utilizarea de credite cu caracter administrativ

               –X
                     Propunerea/inițiativa implică utilizarea de credite cu caracter administrativ, conform explicațiilor de mai jos:

               milioane EUR (cu trei zecimale)

                        Anul
                        N
                           14

                        2015

                        Anul
                        N+1

                        2016

                        Anul
                        N+2

                        2017

                        Anul
                        N+3

                        2018

                        Anul
                        N+4

                        2019

                        TOTAL

                        RUBRICA 5
                        din cadrul financiar multianual

                        Resurse umane

                        0,113

                        0,113

                        0,113

                        0,113

                        0,113

                        0,565

                        Alte cheltuieli administrative

                        0,009

                        0,009

                        0,009

                        0,009

                        0,009

                        0,045

                        Subtotal RUBRICA 5
                        din cadrul financiar multianual

                        0,122

                        0,122

                        0,122

                        0,122

                        0,122

                        0,610

                        În afara RUBRICII 5
                           15

                        din cadrul financiar multianual

                        Resurse umane

                        0,031

                        0,031

                        0,031

                        0,031

                        0,031

                        0,155

                        Alte cheltuieli
                        cu caracter administrativ

                        0,006

                        0,006

                        0,006

                        0,006

                        0,066

                        0,090

                        Subtotal
                        În afara RUBRICII 5
                        din cadrul financiar multianual

                        0,037

                        0,037

                        0,037

                        0,037

                        0,097

                        0,245

                        TOTAL

                        0,159

                        0,159

                        0,159

                        0,159

                        0,219

                        0,855

               Necesarul de credite în materie de resurse umane și alte cheltuieli administrative va fi acoperit de creditele DG-ului care sunt deja alocate pentru gestionarea acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare.

               3.2.3.2.Necesarul de resurse umane estimat

               –◻
                     Propunerea/inițiativa nu implică utilizarea de resurse umane.

               –X
                     Propunerea/inițiativa implică utilizarea de resurse umane, conform explicațiilor de mai jos:

               Estimări în echivalent normă întreagă

                        Anul
                        N

                        2015

                        Anul
                        N+1

                        2016

                        Anul N+2

                        2017

                        Anul N+3

                        2018

                        Anul N+4

                        2019

                        TOTAL

                        • Posturi din schema de personal (funcționari și agenți temporari)

                        11 01 01 01 (la sediu și în birourile de reprezentare ale Comisiei)

                        0,099

                        0,099

                        0,099

                        0,099

                        0,099

                        0,495

                        11 01 01 02 (în delegații)

                        XX 01 05 01 (cercetare indirectă)

                        10 01 05 01 (cercetare directă)

                        • Personal extern (în echivalent normă întreagă: ENI)
                           16

                        XX 01 02 01 (AC, END, INT din „pachetul global”)

                        0,014

                        0,014

                        0,014

                        0,014

                        0,014

                        0,070

                        XX 01 02 02 (AC, AL, END, INT și JED în delegații)

                        11 01 04 01
                           17

                        - la sediu

                        - în delegații

                        0,031

                        0,031

                        0,031

                        0,031

                        0,031

                        0,155

                        XX 01 05 02 (AC, END, INT - cercetare indirectă)

                        10 01 05 02 (AC, END, INT - cercetare directă)

                        Alte linii bugetare (a se preciza)

                        TOTAL

                        0,144

                        0,144

                        0,144

                        0,144

                        0,144

                        0,720

               XX este domeniul de politică sau titlul din buget în cauză.

               Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau realocate intern în cadrul DG-ului, completate, după caz, prin resursele suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare existente.

               Descrierea sarcinilor care trebuie efectuate:

                        Funcționari și personal temporar

                        Gestionarea și monitorizarea procesului de (re)negociere a APPS și de aprobare de către instituții a rezultatului negocierilor; gestionarea APPS actual, inclusiv monitorizarea financiară și operațională permanentă; monitorizarea continuă a punerii în aplicare a sprijinului sectorial, gestionarea licențelor.

                        Desk officer DG MARE + șef de unitate/șef de unitate adjunct + gestionar licențe + secretariat:

                        Estimare globală 0,75 ENI/an

                        Cost unitar: 132 000 EUR/an

                        Calcularea costurilor: 0,75 ENI x EUR 132 000/an

                        Cost total: 99 000 => 0,099 M EUR

                        Personal extern

                        1) asistent financiar DG MARE:

                        Estimare globală 0,2 ENI/an

                        Cost unitar: 70 000 EUR

                        Calcularea costurilor: 0,2 ENI x 70 000/an

                        Cost total: 14 000 EUR => 0,014 M EUR

                        2) Agent contractual în delegația UE:

                        Estimare globală 0,25 ENI/an

                        Cost unitar: 125 000 EUR

                        Calcularea costurilor: 0,25 ENI x 125 000/an

                        Cost total: 31 250 EUR => 0,031 M EUR

               3.2.4.Compatibilitatea cu actualul cadru financiar multianual

               –X
                     Propunerea/inițiativa este compatibilă cu cadrul financiar multianual existent.

               –◻
                     Propunerea/inițiativa necesită o reprogramare a rubricii corespunzătoare din cadrul financiar multianual.

                  A se explica reprogramarea necesară, precizându-se liniile bugetare în cauză și sumele aferente.

               –◻
                     Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual.

                  A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente.

               3.2.5.Contribuția terților

               –Propunerea/inițiativa nu prevede cofinanțare din partea terților.

               –Propunerea/inițiativa prevede cofinanțare, estimată după cum urmează:

               Credite în milioane EUR (cu 3 zecimale)

                        Anul
                        N

                        Anul
                        N+1

                        Anul
                        N+2

                        Anul
                        N+3

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        Total

                        A se preciza organismul care asigură cofinanțarea

                        TOTAL credite cofinanțate

               3.3.Impactul estimat asupra veniturilor

               –X
                     Propunerea/inițiativa nu are impact financiar asupra veniturilor.

               –◻
                     Propunerea/inițiativa are următorul impact financiar:

               –◻
                     asupra resurselor proprii

               –◻
                     asupra diverselor venituri

               milioane EUR (cu trei zecimale)

                        Linia bugetară pentru venituri:

                        Credite disponibile pentru exercițiul financiar în curs

                        Impactul propunerii/inițiativei
                           18

                        Anul
                        N

                        Anul
                        N+1

                        Anul
                        N+2

                        Anul
                        N+3

                        A se introduce atâția ani câți sunt considerați necesari pentru a reflecta durata impactului (cf. punctul 1.6)

                        Articolul ………….

               Pentru diversele venituri alocate, a se preciza linia bugetară (liniile bugetare) de cheltuieli afectată (afectate).

               A se preciza metoda de calcul a impactului asupra veniturilor.

                     (1)
                  Adoptate în cadrul celei de-a 3324-a reuniuni a Consiliului (ECOFIN) din 20 iunie 2014.

                     (2)
                  ABM (activity based management): gestiune pe activități; ABB (activity based budgeting): întocmirea bugetului pe activități.

                     (3)
                  Astfel cum sunt menționate la articolul 54 alineatul (2) litera (a) sau (b) din Regulamentul financiar.

                     (4)
                  Explicațiile privind modurile de gestiune, precum și trimiterile la Regulamentul financiar sunt disponibile pe site-ul BudgWeb:

                     http://www.cc.cec/budg/man/budgmanag/budgmanag_en.html

                     (5)
                  Dif. = credite diferențiate / Nedif. = credite nediferențiate.

                     (6)
                  AELS: Asociația Europeană a Liberului Schimb.

                     (7)
                  Țările candidate și, după caz, țările potențial candidate din Balcanii de Vest.

                     (8)
                  Anul N este anul în care începe punerea în aplicare a propunerii/inițiativei.

                     (9)
                  Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (10)
                  Anul N este anul în care începe punerea în aplicare a propunerii/inițiativei.

                     (11)
                  Realizările se referă la produsele și serviciile care vor fi furnizate (de ex.: numărul de schimburi de studenți finanțate, numărul de km de străzi construiți etc.).

                     (12)
                  Conform descrierii de la punctul 1.4.2. „Obiectiv(e) specific(e) ...”

                     (13)
                  Preț pe tonă pe baza unui tonaj de referință de 6500 de tone/an: 55 EUR în primul an (un total de 357 500 EUR), 50 EUR în al doilea, al treilea și al patrulea an (un total de 325 000 EUR pe an) și 45 EUR în al cincilea an (un total de 292 500 EUR).

                     (14)
                  Anul N este anul în care începe punerea în aplicare a propunerii/inițiativei.

                     (15)
                  Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.

                     (16)
                  AC = agent contractual; AL = agent local; END= expert național detașat; INT = personal pus la dispoziție de agenți de muncă temporară; JED = expert tânăr în delegații.

                     (17)
                  Subplafonul pentru personal extern acoperit din creditele operaționale (fostele linii „BA”).

                     (18)
                  În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea unei cote de 25% pentru costuri de colectare.

    ---documentbreak---

               COMISIA EUROPEANĂ
            Bruxelles, 30.9.2015
            COM(2015) 466 final
            ANEXE
            la Propunerea de
            DECIZIE A CONSILIULUI
            privind semnarea, în numele Uniunii Europene, și aplicarea provizorie a unui Acord de parteneriat în domeniul pescuitului sustenabil între Uniunea Europeană și Republica Liberia, precum și a protocolului de punere în aplicare a acestuia

               ANEXE

               la Propunerea de

               DECIZIE A CONSILIULUI

               privind semnarea, în numele Uniunii Europene, și aplicarea provizorie a unui Acord de parteneriat în domeniul pescuitului sustenabil între Uniunea Europeană și Republica Liberia, precum și a protocolului de punere în aplicare a acestuia

               ANEXA I

               ACORD DE PARTENERIAT ÎN DOMENIUL PESCUITULUI SUSTENABIL

               între Uniunea Europeană și Republica Liberia

               UNIUNEA EUROPEANĂ, denumită în continuare „Uniunea”, și

               REPUBLICA LIBERIA, denumită în continuare „Liberia”,

               denumite în continuare „părțile”,

               LUÂND ÎN CONSIDERARE relațiile strânse de cooperare dintre Uniune și Liberia, în special în cadrul Acordului de la Cotonou, precum și dorința lor comună de intensificare a acestor relații,

               AVÂND ÎN VEDERE Convenția Organizației Națiunilor Unite asupra dreptului mării din 10 decembrie 1982 (UNCLOS) și Acordul privind conservarea și gestionarea stocurilor de pești anadromi și a stocurilor de pești mari migratori din 1995,

               HOTĂRÂTE să aplice deciziile și recomandările adoptate de Comisia Internațională pentru Conservarea Tonului din Oceanul Atlantic (ICCAT) și de alte organizații regionale competente în care părțile sunt membre,

               CONȘTIENTE de importanța principiilor stabilite de Codul de conduită pentru un pescuit responsabil adoptat de Conferința Organizației pentru Alimentație și Agricultură (FAO) din 1995,

               HOTĂRÂTE să coopereze, în interes comun, pentru promovarea introducerii pescuitului responsabil, cu scopul de a asigura conservarea pe termen lung și exploatarea sustenabilă a resurselor biologice marine,

               CONVINSE că o astfel de cooperare trebuie să ia forma unor inițiative și măsuri care, adoptate fie în comun, fie separat, sunt complementare și asigură coerența politicilor și sinergia eforturilor,

               INTENȚIONÂND, în acest scop, să inițieze un dialog cu privire la politica sectorială a Guvernului din Liberia în domeniul pescuitului și să identifice mijloacele corespunzătoare pentru a asigura punerea în aplicare eficientă a acestei politici, precum și implicarea în acest proces a operatorilor economici și a societății civile,

               DORIND să stabilească termenii și condițiile care să reglementeze activitățile de pescuit ale navelor de pescuit ale Uniunii în zona de pescuit a Liberiei, precum și sprijinul Uniunii pentru dezvoltarea pescuitului responsabil în această zonă,

               DORIND să încheie un acord în beneficiul comun al Uniunii și al Liberiei, care să includă dezvoltarea conținutului local al Liberiei,

               DECISE să încurajeze o cooperare economică mai strânsă între cele două părți în domeniul industriei pescuitului și al activităților conexe,

               CONVIN URMĂTOARELE:

               Articolul 1 - Definiții

               În sensul prezentului acord:

               (a)„Autoritățile liberiene” înseamnă Ministerul Agriculturii din Liberia;

               (b)„autoritățile Uniunii” înseamnă Comisia Europeană;

               (c)„activitate de pescuit” înseamnă localizarea peștilor, lansarea, fixarea, remorcarea sau tractarea uneltelor de pescuit, ridicarea capturilor la bord, prelucrarea la bord, transferul, plasarea în cuști, îngrășarea și debarcarea peștilor și a produselor pescărești;

               (d)„navă de pescuit” înseamnă orice navă echipată pentru exploatarea comercială a resurselor biologice marine;

               (e)„navă auxiliară” înseamnă orice navă a Uniunii care oferă asistență navelor de pescuit;

               (f)„navă a Uniunii” înseamnă o navă de pescuit aflată sub pavilionul unui stat membru al Uniunii și care este înregistrată în Uniune;

               (g)„zona de pescuit liberiană” înseamnă partea din apele aflate sub suveranitatea sau sub jurisdicția Liberei în care Liberia autorizează navele Uniunii să desfășoare activități de pescuit;

               (h)„forță majoră” înseamnă orice eveniment neprevăzut, imprevizibil și inevitabil care periclitează sau împiedică desfășurarea normală a activităților de pescuit în zona de pescuit liberiană.

               Articolul 2 - Domeniul de aplicare

               Prezentul acord stabilește principiile, normele și procedurile care reglementează:

               (a)condițiile în care navele Uniunii pot desfășura activități de pescuit în zona de pescuit liberiană;

               (b)cooperarea economică, financiară, tehnică și științifică în sectorul pescuitului, în vederea promovării pescuitului sustenabil în zonele de pescuit liberiene și a dezvoltării sectorului pescuitului din Liberia;

               (c)cooperarea în domeniul măsurilor de gestionare, de control și de supraveghere a pescuitului în zona de pescuit liberiană, cu scopul de a asigura respectarea normelor și a condițiilor menționate mai sus, eficacitatea măsurilor de conservare a stocurilor de pești și de gestionare a activităților de pescuit, în special, combaterea pescuitului ilegal, nedeclarat și nereglementat;

               (d)parteneriatele dintre operatori orientate către dezvoltarea, în interes comun, a activităților economice din sectorul pescuitului și a activităților conexe.

               Articolul 3 - Principii

               1.Părțile se angajează să promoveze pescuitul responsabil în zona de pescuit liberiană, astfel cum este prevăzut de Codul de conduită pentru un pescuit responsabil al Organizației pentru Alimentație și Agricultură, pe baza principiului nediscriminării.

               2.Autoritățile liberiene se angajează să nu acorde condiții mai favorabile decât cele acordate în temeiul prezentului acord altor flote de pescuit străine care desfășoară activități în zona de pescuit liberiană și care prezintă aceleași caracteristici și vizează aceleași specii ca cele care fac obiectul prezentului acord și al protocolului său de punere în aplicare. Aceste condiții privesc conservarea, dezvoltarea și gestionarea resurselor, mecanisme financiare, taxe și drepturi legate de emiterea autorizațiilor de pescuit.

               3.În interesul unei transparențe reciproce, Liberia se angajează să facă public orice acord prin care autorizează flotele de pescuit străine să desfășoare activități de pescuit în apele aflate sub jurisdicția sa.

               4.Părțile se angajează să pună în aplicare acordul în conformitate cu articolul 9 din Acordul de la Cotonou în ceea ce privește elementele esențiale referitoare la drepturile omului, la principiile democratice și la statul de drept, precum și elementul fundamental privind buna guvernare, în conformitate cu procedura stabilită la articolele 8 și 96 din acordul respectiv.

               5.Părțile cooperează în vederea punerii în aplicare a unei politici sectoriale în domeniul pescuitului adoptate de Guvernul Liberiei și lansează în acest scop un dialog politic privind reformele necesare. Acestea vor organiza consultări pentru adoptarea unor posibile măsuri în acest sector.

               6.Părțile se angajează să asigure punerea în aplicare a prezentului acord în conformitate cu principiile bunei guvernări economice și sociale și cu respectarea stării stocurilor de pești.

               7.Declarația Organizației Internaționale a Muncii (OIM) privind principiile și drepturile fundamentale la locul de muncă se aplică în întregime în cazul marinarilor din țările ACP angajați la bordul navelor Uniunii, în special în ceea ce privește libertatea de asociere și dreptul la negociere colectivă ale lucrătorilor și eliminarea discriminării privind ocuparea forței de muncă și profesia.

               8.Părțile se consultă înainte de a adopta orice decizie care poate afecta activitățile navelor Uniunii desfășurate în temeiul prezentului acord.

               Articolul 4 – Accesul în zona de pescuit liberiană

               1.Navele Uniunii pot desfășura activități de pescuit în zona de pescuit liberiană numai dacă dețin o autorizație de pescuit emisă în temeiul prezentului acord. Orice activitate de pescuit comercial desfășurată în afara cadrului prezentului acord este interzisă.

               2.Autoritățile liberiene nu emit, pentru navele Uniunii, alte autorizații de pescuit decât cele prevăzute în prezentul acord. Emiterea oricărei autorizații de pescuit navelor Uniunii în afara cadrului prezentului acord, în special sub forma unor licențe private, este interzisă.

               Articolul 5 – Legislația aplicabilă și punerea în aplicare

               1.Activitățile navelor de pescuit ale Uniunii care desfășoară activități în zona de pescuit liberiană se supun legilor și reglementărilor aplicabile în Liberia, cu excepția cazului în care acordul, protocolul și anexa conțin dispoziții contrare. Liberia aduce la cunoștința autorităților Uniunii legile și reglementările aplicabile.

               2.Liberia se angajează să întreprindă toate măsurile necesare pentru a asigura aplicarea efectivă a dispozițiilor privind monitorizarea, controlul și supravegherea activităților de pescuit prevăzute în prezentul acord. Navele Uniunii cooperează cu autoritățile liberiene responsabile cu efectuarea monitorizării, controlului și supravegherii.

               3.Autoritățile liberiene notifică autorităților Uniunii orice modificare a legislației existente sau legislația nouă cu un potențial impact asupra activităților navelor Uniunii. Respectiva legislație se aplică în ceea ce privește navele Uniunii începând cu cea de a 60-a zi ulterioară datei primirii notificării din partea Liberiei de către autoritățile Uniunii.

               4.Uniunea se angajează să întreprindă toate măsurile necesare pentru a asigura respectarea de către navele sale a prezentului acord și a legislației care reglementează activitățile de pescuit în apele aflate sub suveranitatea sau sub jurisdicția Republicii Liberia.

               5.Autoritățile Uniunii notifică autorităților liberiene orice modificare a legislației Uniunii cu un potențial impact asupra activităților navelor Uniunii desfășurate în temeiul prezentului acord.

               Articolul 6 – Contribuția financiară

               1.Uniunea acordă Liberiei o contribuție financiară în temeiul prezentului acord, cu scopul de:

               (a)a suporta o parte a costurilor de acces ale navelor Uniunii la zona de pescuit liberiană și la resursele piscicole ale Liberiei, independent de costurile de acces suportate de armatori;

               (b)a consolida capacitățile Liberiei în ceea ce privește dezvoltarea unei politici sustenabile în domeniul pescuitului, prin intermediul sprijinului sectorial.

               2.Contribuția financiară destinată sprijinului sectorial este independentă de plățile legate de costurile de acces și este stabilită și condiționată de îndeplinirea obiectivelor privind sprijinul sectorial acordat Liberiei în conformitate cu protocolul și cu programarea anuală și multianuală pentru punerea sa în aplicare.

               3.Contribuția financiară acordată de Uniune se plătește anual în conformitate cu protocolul.

               (a)Valoarea contribuției menționate la alineatul (1) litera (a) poate fi revizuită prin aplicarea articolului 8 din prezentul acord în ceea ce privește:

               (i)reducerea posibilităților de pescuit acordate navelor Uniunii în scopul gestionării stocurilor în cauză, atunci când reducerea respectivă este considerată necesară pentru conservarea și exploatarea sustenabilă a resurselor, pe baza celor mai bune avize științifice disponibile;

               (ii)creșterea posibilităților de pescuit acordate navelor Uniunii dacă, pe baza celor mai bune avize științifice disponibile, starea resurselor permite acest lucru;

               (b)Valoarea contribuției menționate la alineatul (1) litera (b) poate fi revizuită în urma rezultatului unei reevaluări a termenilor contribuției financiare pentru punerea în aplicare în Liberia a politicii sectoriale în domeniul pescuitului, dacă reevaluarea respectivă este justificată de rezultatele specifice ale programării anuale și multianuale constatate de ambele părți;

               (c) Contribuția poate fi suspendată ca urmare a:

               (i)aplicării articolului 13 din prezentul acord;

               (ii)aplicării articolului 14 din prezentul acord.

               Articolul 7 – Promovarea cooperării între operatorii economici și societatea civilă

               1.Părțile încurajează cooperarea economică, științifică și tehnică în sectorul pescuitului și în sectoarele conexe. Părțile se consultă reciproc în vederea coordonării diferitelor măsuri care pot fi întreprinse în acest scop.

               2.Părțile se angajează să promoveze schimbul de informații cu privire la tehnicile și uneltele de pescuit, la metodele de conservare și la procedeele industriale de prelucrare a produselor pescărești.

               3.Atunci când este cazul, părțile depun eforturi în vederea creării unor condiții favorabile pentru promovarea relațiilor dintre întreprinderile lor în domeniul tehnic, economic și comercial, prin încurajarea instaurării unui mediu favorabil dezvoltării afacerilor și investițiilor.

               4.Părțile se pot angaja să pună în aplicare un plan de acțiune care să implice armatori din Liberia și din Uniune, pentru promovarea debarcării peștelui de pe navele Uniunii care desfășoară activități în Liberia.

               5.Atunci când este cazul, părțile încurajează, în interes comun, înființarea de întreprinderi comune, care trebuie să respecte în mod sistematic legislația din Liberia și legislația Uniunii.

               Articolul 8 – Comitetul mixt

               1.Se instituie un comitet mixt format din reprezentanți ai autorităților Uniunii și ai autorităților liberiene, responsabil cu monitorizarea punerii în aplicare a prezentului acord. Comitetul mixt poate adopta modificări ale protocolului, anexei și apendicelor.

               2.Funcțiile comitetului mixt constau în special în:

               (a)monitorizarea executării, interpretării și aplicării prezentului acord și, în special, a definirii programării anuale și multianuale menționate la articolul 6 alineatul (2) și evaluarea aplicării acestora;

               (b)asigurarea legăturii necesare în ceea ce privește chestiunile de interes comun în materie de pescuit, în special, analiza statistică a datelor privind capturile;

               (c)asumarea rolului de forum pentru soluționarea pe cale amiabilă a eventualelor diferende generate de interpretarea sau de aplicarea acordului.

               3.Funcția decizională a comitetului mixt constă în aprobarea modificărilor aduse protocolului, anexei și apendicelor la prezentul acord cu privire la:

               (a)reevaluarea posibilităților de pescuit și, prin urmare, a contribuției financiare relevante;

               (b)modalitățile sprijinului sectorial;

               (c)condițiile și modalitățile tehnice prin care navele Uniunii își desfășoară activitățile de pescuit.

               4.Comitetul mixt își exercită funcțiile în conformitate cu obiectivele prezentului acord și cu normele relevante adoptate de ICCAT și, dacă este cazul, de alte organizații regionale din domeniul pescuitului.

               5.Comitetul mixt se reunește cel puțin o dată pe an, alternativ în Liberia și în Uniune, sau în alt loc stabilit de comun acord, sub președinția părții care găzduiește reuniunea. Comitetul mixt se reunește în sesiune extraordinară la cererea oricăreia dintre părți. Deciziile sunt luate prin consens și anexate la procesul-verbal convenit al reuniunii. Deciziile intră în vigoare la data la care părțile își notifică reciproc îndeplinirea procedurilor necesare pentru adoptarea lor.

               6.Comitetul mixt își poate adopta propriul regulament de procedură.

               Articolul 9 – Cooperarea în domeniul supravegherii și al combaterii pescuitului ilegal, nedeclarat și nereglementat

               Părțile se angajează să combată, în strânsă colaborare, pescuitul ilegal, nedeclarat și nereglementat, în scopul instaurării unui pescuit responsabil și sustenabil.

               Articolul 10 – Cooperarea științifică

               1.Părțile încurajează cooperarea științifică în vederea evaluării periodice a stării stocurilor de pești din apele Liberiei.

               2.Părțile se angajează să se consulte reciproc, dacă este necesar, în cadrul unei reuniuni științifice comune și în cadrul ICCAT și al altor organizații regionale competente din domeniul pescuitului, în vederea consolidării gestionării și conservării resurselor biologice marine din zona de pescuit liberiană, precum și în vederea cooperării în cadrul activităților relevante de cercetare științifică.

               Articolul 11 – Zona geografică în care se aplică acordul

               Prezentul acord se aplică, pe de o parte, teritoriilor în care se aplică Tratatul privind Uniunea Europeană, în condițiile prevăzute de tratatul menționat, și, pe de altă parte, teritoriului Liberiei și apelor aflate sub jurisdicția Liberiei.

               Articolul 12 – Durata și reînnoirea tacită

               Prezentul acord se aplică timp de 5 ani începând de la data aplicării sale cu titlu provizoriu. Acesta poate fi reînnoit în mod tacit, cu excepția cazului în care este denunțat în conformitate cu articolul 14.

               Protocolul și anexa cu apendicele sale fac parte integrantă din prezentul acord.

               Articolul 13 – Suspendarea

               1.Aplicarea prezentului acord poate fi suspendată la inițiativa uneia dintre părți în următoarele cazuri:

               (a)forță majoră; sau

               (b)apariția unui diferend între părți cu privire la interpretarea prezentului acord sau la punerea sa în aplicare; sau

               (c)nerespectarea, de către una dintre părți, a dispozițiilor prezentului acord, în special a dispozițiilor articolului 3 alineatul (4) cu privire la drepturile fundamentale.

               2.Suspendarea aplicării acordului se notifică în scris celeilalte părți de către partea interesată și produce efecte după trei luni de la primirea notificării. Din momentul notificării suspendării, părțile se consultă reciproc, în vederea găsirii unei soluții amiabile pentru diferend în termen de trei luni. Atunci când se ajunge la o astfel de soluție, se reia punerea în aplicare a prezentului acord, iar valoarea contribuției financiare menționate la articolul 6 se reduce proporțional și pro rata temporis, în funcție de durata suspendării.

               Articolul 14 - Denunțarea

               1.Prezentul acord poate fi denunțat de una dintre părți în următoarele cazuri:

               (a)forță majoră;

               (b)o degradare a stocurilor în cauză, potrivit celui mai bun aviz științific independent și fiabil disponibil;

               (c)un nivel scăzut de exploatare a posibilităților de pescuit acordate navelor Uniunii;

               (d)încălcarea angajamentelor asumate de către părți în materie de combatere a pescuitului ilegal, nedeclarat și nereglementat.

               2.Denunțarea acordului este notificată în scris celeilalte părți de către partea interesată și produce efecte după șase luni de la primirea notificării, cu excepția cazului în care părțile decid de comun acord să prelungească acest termen. Din momentul notificării denunțării, părțile se consultă reciproc, în vederea unei soluționări pe cale amiabilă a diferendului în termen de șase luni.

               3.În cazul denunțării, plata valorii contribuției financiare menționate la articolul 6 pentru anul în care denunțarea produce efecte se reduce proporțional și pro rata temporis.

               Articolul 15 – Aplicarea provizorie

               Semnarea prezentului acord de către părți atrage după sine aplicarea sa provizorie înainte de intrarea sa în vigoare.

               Articolul 16 – Limba și intrarea în vigoare

               Prezentul acord se întocmește în limbile bulgară, cehă, croată, daneză, engleză, estonă, finlandeză, franceză, germană, greacă, irlandeză, italiană, letonă, lituaniană, maghiară, malteză, neerlandeză, polonă, portugheză, română, slovacă, slovenă, spaniolă și suedeză, fiecare dintre aceste texte fiind în egală măsură autentic.

               Prezentul acord intră în vigoare la data la care părțile își notifică reciproc îndeplinirea procedurilor necesare.

               ANEXA II

               Protocol de punere în aplicare a Acordului de parteneriat în domeniul pescuitului sustenabil între Uniunea Europeană și Republica Liberia

               Articolul 1 – Domeniul de aplicare

               1.Posibilitățile de pescuit acordate navelor Uniunii în temeiul articolului 4 din acord sunt următoarele:

               Specii de pești mari migratori (speciile enumerate în anexa 1 la Convenția Organizației Națiunilor Unite privind dreptul mării din 1982).

               2.Tipurile de nave ale Uniunii vizate de prezentul protocol sunt următoarele:

               (a)28 de nave de pescuit ton cu plasă-pungă; și

               (b)6 nave cu paragate plutitoare

               3.Alineatul (1) se aplică sub rezerva dispozițiilor de la articolele 6 și 7 din prezentul protocol.

               4.În conformitate cu articolul 4 din acord, navele Uniunii pot desfășura activități de pescuit în zona de pescuit liberiană numai dacă dețin o autorizație de pescuit eliberată în temeiul prezentului protocol, în conformitate cu anexa la acesta.

               Articolul 2 – Durata

               Prezentul protocol și anexa la acesta se aplică pe o perioadă de 5 ani începând de la data aplicării cu titlu provizoriu.

               Articolul 3 - Contribuția financiară

               1.Pentru perioada menționată la articolul 2, contribuția financiară prevăzută la articolul 6 din acord este de 3 250 000 EUR.

               2.Această contribuție financiară cuprinde:

               (a)o sumă anuală pentru accesul la resursele piscicole din zona de pescuit liberiană în valoare de 357 500 EUR pentru primul an, de 325 000 EUR pentru al doilea, al treilea și al patrulea an și de 292 500 EUR pentru al cincilea an, echivalentă unui tonaj de referință de 6 500 de tone pe an; și

               (b)o sumă specifică anuală pentru sprijinirea punerii în aplicare a politicii sectoriale în domeniul pescuitului din Republica Liberia în valoare de 357 500 EUR pentru primul an, de 325 000 EUR pentru al doilea, al treilea și al patrulea an și de 292 500 EUR pentru al cincilea an.

               3.Alineatul (1) se aplică sub rezerva dispozițiilor articolelor 4, 5, 6, 7 și 8 din prezentul protocol și ale articolelor 13 și 14 din acord.

               4.În cazul în care volumul anual al capturilor efectuate de navele Uniunii în zona de pescuit liberiană depășește tonajul de referință anual indicat la alineatul (2) litera (a), valoarea totală a contribuției financiare se va majora cu 55 EUR pentru primul an, cu 50 EUR pentru al doilea, al treilea și al patrulea an și cu 45 EUR pentru al cincilea an, pentru fiecare tonă suplimentară capturată.

               5.Cu toate acestea, cuantumul anual total plătit de Uniune nu poate depăși dublul cuantumului prevăzut la alineatul (2) litera (a). Atunci când cantitățile capturate de navele Uniunii depășesc cantitățile corespunzătoare dublului cuantumului anual total, cuantumul datorat pentru cantitatea care depășește această limită se plătește în cursul anului următor.

               6.Plata de către Uniune a contribuției financiare menționate la alineatul (2) litera (a) în ceea ce privește accesul navelor Uniunii Europene la resursele piscicole liberiene intervine cel târziu la trei (3) luni de la data aplicării cu titlu provizoriu a prezentului protocol, pentru primul an, și cel târziu la data aniversară a aplicării provizorii a prezentului protocol, pentru anii următori.

               7.Destinația contribuției financiare menționate la alineatul (2) litera (a) este de competența exclusivă a autorităților liberiene.

               8.Contribuția financiară menționată la alineatul (2) se plătește într-un cont al Trezoreriei publice deschis la Banca Centrală din Liberia. Contribuția financiară menționată la alineatul (2) litera (b) este pusă la dispoziție Ministerului Agriculturii din Liberia. Detaliile referitoare la contul bancar sunt furnizate anual autorităților Uniunii de către autoritățile liberiene.

               Articolul 4 - Sprijinul sectorial

               1.Comitetul mixt stabilește, cel târziu la trei (3) luni de la data intrării în vigoare sau de la data aplicării cu titlu provizoriu a prezentului protocol, un program sectorial multianual, precum și modalitățile detaliate de aplicare acoperind, în special:

               (a)orientările anuale și multianuale pentru utilizarea părții speciale din contribuția financiară menționată la articolul 3 alineatul (2) litera (b);

               (b)obiectivele anuale și multianuale care trebuie îndeplinite, în timp, în scopul dezvoltării de activități de pescuit responsabil și sustenabil, ținând cont de prioritățile exprimate de Liberia în cadrul politicilor naționale în domeniul pescuitului care au legătură cu promovarea unui pescuit responsabil și sustenabil sau care au un impact asupra acesteia, în special în ceea ce privește sprijinirea pescuitului artizanal, monitorizarea, controlul și supravegherea și combaterea pescuitului ilegal, nedeclarat și nereglementat (INN), precum și prioritățile în materie de consolidare a capacităților științifice ale Liberiei în sectorul piscicol;

               (c)criteriile și procedurile de evaluare a rezultatelor obținute anual, inclusiv, acolo unde este cazul, indicatorii bugetari și financiari.

               2.Utilizarea părții speciale din contribuția financiară menționată la articolul 3 alineatul (2) litera (b) se bazează pe identificarea de către comitetul mixt a obiectivelor care trebuie îndeplinite și pe programarea anuală și multianuală pentru atingerea acestora.

               3.Orice modificare propusă a programului sectorial multianual trebuie aprobată de comitetul mixt. Pot fi efectuate modificări urgente ale programului sectorial anual la solicitarea autorităților liberiene prin intermediul comitetului mixt, inclusiv prin intermediul unui schimb de corespondență.

               4.În fiecare an, Liberia prezintă un raport privind progresele înregistrate în ceea ce privește măsurile adoptate și rezultatele obținute în ceea ce privește sprijinul sectorial, care va fi examinat de către comitetul mixt. De asemenea, Liberia va redacta un raport final înainte de expirarea prezentului protocol.

               5.Plata părții speciale din contribuția financiară menționată la articolul 3 alineatul (2) litera (b) se efectuează în tranșe. Pentru primul an al protocolului, tranșa se plătește pe baza nevoilor identificate în cadrul programării convenite. Pentru anii de aplicare ulteriori, tranșele se plătesc pe baza nevoilor identificate în cadrul programării convenite și pe baza unei analize a rezultatelor obținute în ceea ce privește punerea în aplicare a sprijinului sectorial.

               6.Uniunea își rezervă dreptul de a revizui și/sau de a suspenda, parțial sau total, plata contribuției financiare specifice prevăzute la articolul 3 alineatul (2) litera (b) din prezentul protocol:

               (a)dacă rezultatele obținute nu sunt în concordanță cu programarea, în urma unei evaluări efectuate de comitetul mixt;

               (b)în cazul în care această contribuție financiară nu este utilizată astfel cum s-a stabilit de către comitetul mixt.

               7.Plata contribuției financiare se reia după desfășurarea de consultări între părți și ajungerea la un consens cu comitetul mixt, atunci când acest lucru este justificat de rezultatele punerii în aplicare a programării convenite menționate la alineatul (1). Cu toate acestea, plata contribuției financiare specifice prevăzute la articolul 3 alineatul (2) litera (b) nu se poate face după o perioadă mai mare de șase (6) luni de la expirarea protocolului.

               8.Liberia poate aloca anual o sumă suplimentară, mai mare decât contribuția financiară menționată la articolul 3 alineatul (2) litera (b), în vederea punerii în aplicare a programului multianual. Această alocare trebuie notificată Uniunii în termen de cel mult două (2) luni de la data aniversară a prezentului protocol.

               9.Cele două părți se angajează să asigure vizibilitatea măsurilor întreprinse în ceea ce privește sprijinul sectorial.

               Articolul 5 - Cooperarea științifică pentru pescuitul responsabil

               1.Cele două părți se angajează să promoveze pescuitul responsabil în zona de pescuit liberiană pe baza principiului nediscriminării între diferitele flote de pescuit care prezintă aceleași caracteristici și urmăresc aceleași specii ca cele care fac obiectul prezentului protocol.

               2.Pe parcursul perioadei acoperite de prezentul protocol, cele două părți se angajează să coopereze pentru a monitoriza starea resurselor piscicole în zona de pescuit liberiană în vederea furnizării informațiilor necesare pentru gestionarea pescuitului sustenabil.

               3.Părțile respectă recomandările și rezoluțiile Comisiei Internaționale pentru Conservarea Tonului din Oceanul Atlantic (ICCAT) și țin cont de avizele științifice ale altor organizații regionale competente.

               4.Părțile se angajează să organizeze, dacă este necesar, reuniuni științifice mixte, în vederea examinării oricărei chestiuni de ordin științific legate de punerea în aplicare a prezentului protocol. Termenii de referință pentru astfel de reuniuni științifice pot fi stabiliți de către comitetul mixt.

               5.Pe baza recomandărilor și a rezoluțiilor adoptate de ICCAT, precum și a celor mai bune avize științifice disponibile și, dacă este cazul, a concluziilor reuniunilor științifice mixte, comitetul mixt poate adopta o decizie privind măsurile de asigurare a gestionării sustenabile a resurselor piscicole reglementate de prezentul protocol în ceea ce privește activitățile navelor Uniunii.

               Articolul 6 - Revizuirea de comun acord a posibilităților de pescuit și a măsurilor tehnice

               1.Comitetul mixt poate reevalua posibilitățile de pescuit menționate la articolul 1 și poate decide revizuirea acestora în măsura în care recomandările și rezoluțiile adoptate în cadrul ICCAT confirmă faptul că o astfel de revizuire va garanta gestionarea sustenabilă a resurselor piscicole care fac obiectul prezentului protocol. În acest caz, contribuția financiară prevăzută la articolul 3 alineatul (2) litera (a) se ajustează proporțional și pro rata temporis printr-o decizie a comitetului mixt. Cu toate acestea, suma totală anuală plătită de către Uniune nu poate depăși dublul sumei indicate la articolul 3 alineatul (2) litera (a).

               2.Dacă este necesar, comitetul mixt poate, de asemenea, să examineze și să decidă adoptarea de comun acord a dispozițiilor tehnice ale prezentului protocol și ale anexei la acesta.

               Articolul 7 - Pescuitul experimental și noi posibilități de pescuit

               1.La cererea uneia dintre părți, comitetul mixt poate lua în considerare posibilitatea unor campanii de pescuit experimental în zona de pescuit liberiană, cu scopul de a testa fezabilitatea tehnică și rentabilitatea economică a noilor activități de pescuit care nu sunt prevăzute la articolul 1 din prezentul protocol. În acest scop, comitetul mixt stabilește, de la caz la caz, speciile, condițiile și orice alt parametru adecvat.

               2.Ținând seama de cele mai bune avize științifice disponibile și pe baza rezultatelor campaniilor experimentale, în cazul în care Uniunea devine interesată de noi posibilități de pescuit, comitetul mixt convine să discute și să stabilească condițiile aplicabile unor astfel de activități noi de pescuit.

               3.Pe baza autorizării de către Liberia a acestor activități noi de pescuit, comitetul mixt aduce modificări corespunzătoare prezentului protocol și anexei la acesta.

               Articolul 8 – Suspendarea

               1.Punerea în aplicare a prezentului protocol, inclusiv plata contribuției financiare menționate la articolul 3 alineatul (2) literele (a) și (b), poate fi suspendată la inițiativa oricăreia dintre părți în cazurile și în condițiile prevăzute la articolul 13 din acord.

               2.Fără a aduce atingere dispozițiilor articolului 4 din prezentul protocol, plata contribuției financiare se reia imediat după restabilirea situației existente anterior evenimentelor menționate la articolul 13 din acord.

               Articolul 9 - Denunțarea

               Prezentul protocol poate fi denunțat la inițiativa oricăreia dintre părți în cazurile și în condițiile prevăzute la articolul 14 din acord.

               Articolul 10 - Schimburi electronice de date

               1.Liberia și Uniunea se angajează să instituie sistemele necesare pentru schimbul electronic al tuturor informațiilor și documentelor legate de punerea în aplicare a acordului și a prezentului protocol.

               2.Versiunea electronică a unui document va fi considerată în orice moment ca echivalentă versiunii în format tipărit.

               3.Fiecare parte informează imediat cealaltă parte în legătură cu orice întrerupere a sistemului informatic care împiedică astfel de schimburi de date. În astfel de circumstanțe, informațiile și documentele legate de punerea în aplicare a acordului și a prezentului protocol se înlocuiesc automat cu versiunile lor în format tipărit, astfel cum se indică în anexă.

               Articolul 11 – Confidențialitate

               1.Liberia și Uniunea se angajează să asigure faptul că toate datele sensibile din punct de vedere comercial referitoare la navele Uniunii și la activitățile lor de pescuit obținute în cadrul acordului și al prezentului protocol sunt tratate întotdeauna în conformitate cu principiile lor de confidențialitate și de protecție a datelor.

               2.Ambele părți se asigură să facă publice numai datele agregate referitoare la activitățile de pescuit desfășurate de flota de pescuit a UE în zona de pescuit liberiană, în conformitate cu dispozițiile corespunzătoare ale ICCAT și ale altor organizații regionale de gestionare a pescuitului. Datele care pot fi considerate confidențiale sunt utilizate exclusiv pentru punerea în aplicare a acordului și în scopul gestionării, monitorizării, controlului și supravegherii activităților de pescuit.

               Articolul 12 - Aplicarea provizorie

               Semnarea prezentului acord de către părți atrage după sine aplicarea sa cu titlu provizoriu înainte de intrarea sa în vigoare.

               Articolul 13 - Intrarea în vigoare

               Prezentul protocol intră în vigoare la data la care părțile își notifică reciproc îndeplinirea procedurilor necesare.

               ANEXĂ

               CONDIȚII DE DESFĂȘURARE A ACTIVITĂȚILOR DE PESCUIT ÎN ZONA DE PESCUIT LIBERIANĂ DE CĂTRE NAVELE UNIUNII

               CAPITOLUL I

               DISPOZIȚII GENERALE

               Desemnarea autorității competente

               1.În sensul prezentei anexe și în absența unor indicații contrare, toate trimiterile la Uniunea Europeană („Uniunea”) sau la Liberia ca autoritate competentă desemnează:

               – pentru Uniune: Comisia Europeană, dacă este cazul prin intermediul Delegației Uniunii Europene în Liberia (Delegația UE);

               – pentru Liberia: Ministerul Agriculturii.

               Zona de pescuit liberiană

               2.Coordonatele geografice ale zonei de pescuit liberiene sunt definite la articolul 1 litera (g) din acord, iar liniile de bază sunt descrise în apendicele 5 la prezenta anexă.

               3.Zonele interzise pescuitului, în conformitate cu legislația națională în vigoare, cum sunt parcurile naționale, zonele maritime protejate și zonele de reproducere a peștilor, precum și zonele interzise navigației sunt descrise în apendicele 5 la prezenta anexă.

               4.Liberia comunică armatorilor coordonatele acestor zone în momentul eliberării autorizației de pescuit.

               5.Liberia comunică Uniunii, cu cel puțin două (2) luni înainte de aplicare, orice modificare privind zonele interzise navigației și pescuitului.

               Plățile efectuate de armatori

               6.Liberia comunică Uniunii, înainte de aplicarea cu titlu provizoriu a protocolului, coordonatele contului (conturilor) bancar(e) ale guvernului în care trebuie vărsate contribuțiile financiare datorate de navele Uniunii în temeiul acordului. Costurile inerente transferurilor bancare sunt suportate de armatori.

               Date de contact

               7.Datele de contact ale autorităților liberiene sunt incluse în apendicele 7 la prezenta anexă.

               CAPITOLUL II

               AUTORIZAȚII DE PESCUIT

               SECȚIUNEA 1

               CEREREA ȘI ELIBERAREA DE AUTORIZAȚII DE PESCUIT

               Condiții prealabile obținerii unei autorizații de pescuit

               1.Numai navele eligibile pot obține o autorizație de pescuit în zona de pescuit liberiană.

               2.Pentru ca o navă să fie eligibilă, armatorul, comandantul și nava în sine nu trebuie să aibă interdicție de a pescui în Liberia. Aceștia trebuie să aibă o situație legală față de autoritățile liberiene, în sensul că trebuie să fi îndeplinit toate obligațiile anterioare ce decurg din activitățile lor de pescuit desfășurate în Liberia în temeiul acordurilor de pescuit încheiate cu Uniunea. De asemenea, navele trebuie incluse în registrul UE al navelor de pescuit, registrul navelor de pescuit al ICCAT și nu trebuie să figureze pe lista activităților de pescuit INN a ICCAT sau a oricărei alte organizații regionale de gestionare a pescuitului.

               Cererea de acordare a unei autorizații de pescuit

               3.Uniunea transmite, pe cale electronică, Liberiei câte o cerere pentru fiecare navă care dorește să pescuiască în temeiul acordului, cu cel puțin cincisprezece (15) zile calendaristice înainte de data începerii perioadei de valabilitate solicitate, transmițând totodată o copie Delegației UE în Liberia. Originalele trebuie trimise direct Liberiei de către Uniune, transmițând totodată o copie Delegației UE în Liberia.

               4.Cererile se trimit utilizând modelul de formular care figurează în apendicele 1 la prezenta anexă și sunt însoțite de următoarele documente:

               (i)dovada plății taxei anticipate pentru perioada de valabilitatea a autorizației de pescuit solicitate, care nu se rambursează;

               (ii)pentru fiecare primă cerere înaintată în temeiul protocolului sau ca urmare a unei modificări tehnice a navei în cauză, o fotografie digitală color recentă (de 12 luni sau mai puțin) a navei la o rezoluție adecvată (cel puțin 15x10 cm ca dimensiune) pentru a arăta o vedere laterală detaliată a navei, inclusiv numele navei și numărul de identificare vizibile pe coca navei;

               (iii)certificatul de navigabilitate al navei;

               (iv)certificatul de înregistrare al navei;

               (v)certificatul de tonaj;

               (vi)certificatul de asigurare;

               (vii)o ilustrație și o descriere detaliată a uneltelor de pescuit utilizate.

               5.Informațiile furnizate în formularul de cerere menționat la punctul 4 vor fi utilizate de către autoritățile liberiene competente pentru redactarea și eliberare unui certificat cu numărul de înregistrare la Autoritatea Maritimă din Liberia în perioada menționată la punctul 3 de mai sus. Certificatul cu numărul de înregistrare la Autoritatea Maritimă din Liberia ar trebui eliberat înainte de eliberarea autorizației de pescuit de către autoritățile liberiene competente.

               6.În cadrul primei lor cereri de acordare a unei autorizații de pescuit în temeiul prezentului protocol, toate navele Uniunii fac obiectul unei inspecții de preautorizare. Eliberarea primei autorizații de pescuit este condiționată de finalizarea cu succes a acestei inspecții, care se desfășoară în porturile desemnate din subregiune convenite de Uniune și de Liberia, sub rezerva unei autorizații din partea statului portului în cauză. Toate costurile aferente oricărei inspecții desfășurate în afara Portului Monrovia sunt suportate de armator.

               7.La reînnoirea unei autorizații de pescuit în temeiul protocolului în vigoare, pentru o navă ale cărei caracteristici tehnice nu s-au modificat, cererea de reînnoire trebuie să fie însoțită numai de dovada plății taxelor nerambursabile. În cazul în care caracteristicile tehnice s-au modificat, cererea se retransmite împreună cu toate documentele relevante specificate la punctul 4, iar eliberarea autorizației de pescuit este condiționată de finalizarea cu succes a unei noi inspecții de preautorizare.

               8.În cazul în care Liberia nu a obținut din partea statului portului în cauză autorizația de a efectua inspecția, armatorul este absolvit în mod automat de obligația de a se supune inspecțiilor de preautorizare menționate la punctele 6 și 7.

               Eliberarea autorizației de pescuit

               9.Liberia eliberează autorizațiile de pescuit armatorilor sau informează Uniunea cu privire la refuzul său în termen de cincisprezece (15) zile calendaristice de la primirea tuturor documentelor menționate la punctul 4 de mai sus. Autorizația de pescuit în original este transmisă armatorilor sau agenților acestora prin intermediul Uniunii. În cazul în care birourile Uniunii sunt închise, Liberia poate să furnizeze autorizația de pescuit direct armatorului sau agentului acestuia și să transmită Uniunii o copie a acesteia.

               10.În același timp, pentru a nu întârzia posibilitatea de a pescui, se transmite Uniunii, pe cale electronică, o copie a autorizației de pescuit pentru a fi transmisă mai departe armatorului, precum și Delegației UE în Liberia pentru informare. Această copie poate fi utilizată pe o perioadă de maximum șaizeci (60) de zile calendaristice de la data eliberării autorizației de pescuit. În timpul acestei perioade, copia va fi considerată echivalentă cu originalul.

               11.Autorizația de pescuit în original trebuie păstrată în permanență la bordul navei, fără a aduce atingere dispozițiilor de la punctul 10 de mai sus.

               Lista navelor autorizate să pescuiască

               12.După eliberarea autorizației de pescuit, Liberia include imediat nava Uniunii pe lista navelor autorizate să pescuiască în zona de pescuit liberiană. Această listă este transmisă imediat Unității de monitorizare, control și supraveghere, Centrului național de monitorizare a activităților de pescuit și Ministerului Agriculturii din Liberia, precum și Uniunii. Liberia actualizează periodic lista navelor autorizate să pescuiască. Liberia își actualizează în mod regulat lista vaselor autorizate să pescuiască. Noua listă este transmisă fără întârziere Unității de monitorizare, control și supraveghere, Centrului național de monitorizare a activităților de pescuit și Ministerului Agriculturii din Liberia, precum și Uniunii.

               13.În cazul în care autorizația de pescuit nu este eliberată în termenul specificat la punctul 9 de mi sus, nava este inclusă cu titlu provizoriu pe listă, cu excepția cazului în care există dovezi clare conform cărora aceasta nu respectă cerințele de la punctul 2 de mai sus. În cursul acestei perioade, nava este autorizată să pescuiască.

               Transferul autorizației de pescuit

               14.Autorizațiile de pescuit se eliberează pentru fiecare navă în parte și nu sunt transferabile.

               15.Cu toate acestea, la solicitarea Uniunii și în caz de forță majoră dovedită, în special în cazul pierderii sau a unei imobilizări prelungite a unei nave din cauza unei avarii tehnice grave, o autorizație de pescuit se înlocuiește cu o nouă autorizație, eliberată pe numele unei alte nave din aceeași categorie cu prima navă, sub rezerva transmiterii unei noi cereri de acordare a unei autorizații de pescuit, conform dispozițiilor de la punctul 4 de mai sus, și a finalizării cu succes a unei inspecții de preautorizare conform dispozițiilor de la punctul 6 de mai sus, fără a fi necesară plata unei noi redevențe. În acest caz, la calcularea nivelului capturilor efectuate, pentru stabilirea unei eventuale plăți suplimentare, se ia în considerare suma capturilor totale ale celor două nave.

               16.Armatorul sau agentul acestuia returnează Liberiei autorizația de pescuit anulată prin intermediul Delegației UE în Liberia. Data intrării în vigoare a noii autorizații de pescuit este data la care autorizația anulată este returnată. Delegația UE în Liberia este informată în legătură cu transferul autorizației de pescuit.

               17.Liberia actualizează lista navelor autorizate să pescuiască și o transmite fără întârziere Unității de monitorizare, control și supraveghere, Centrului național de monitorizare a activităților de pescuit și Ministerului Agriculturii din Liberia, precum și Uniunii.

               Perioada de valabilitate a autorizației de pescuit

               18.Autorizațiile de pescuit au o perioadă de valabilitate de un an și pot fi reînnoite.

               19.Pentru stabilirea începutului perioadei de valabilitate, prin „perioadă de un an” se înțelege:

               (i)în cursul primului an de aplicare a protocolului, perioada cuprinsă între data la care începe aplicarea provizorie a acestuia și data de 31 decembrie a aceluiași an;

               (ii)ulterior, fiecare an calendaristic complet;

               (iii)în cursul ultimului an de aplicare a protocolului, perioada cuprinsă între 1 ianuarie și data expirării protocolului;

               Pentru primul și pentru ultimul an de aplicare a protocolului, taxa anticipată menționată în secțiunea 2 de mai jos se calculează pro rata temporis.

               Documente care se păstrează la bord

               20.Pe parcursul perioadei în care nava de pescuit se află în zona de pescuit liberiană sau într-un port desemnat convenit din subregiune, următoarele documente trebuie păstrate în permanență la bordul navei:

               (i)autorizația de pescuit;

               (ii)certificatul de înregistrare al navei;

               (iii)certificatul cu numărul de înregistrare la Autoritatea Maritimă din Liberia;

               (iv)scheme sau descrieri actualizate ale planului general al navelor de pescuit și, în special, numărul de cale de pește și capacitatea de depozitare a acestora exprimată în metri cubi;

               (v)dacă s-a efectuat vreo modificare a caracteristicilor navei de pescuit în ceea ce privește lungimea totală, tonajul registru brut, puterea motorului sau a motoarelor principale sau capacitatea calelor, un certificat, vizat de o autoritate competentă a statului de pavilion al navei de pescuit, care descrie natura modificării;

               (vi)dacă nava de pescuit este dotată cu rezervoare cu apă de mare răcită sau refrigerată, un document vizat de o autoritate competentă a statului de pavilion al navei de pescuit, care precizează capacitatea rezervoarelor exprimată în metri cubi;

               (vii)o copie a legislației aplicabile în domeniul pescuitului în Liberia, care trebuie pusă la dispoziție de Liberia; și

               (viii)documentele menționate la punctul 4 de mai sus.

               SECȚIUNEA 2

               CONDIȚII DE AUTORIZARE A PESCUITULUI – TAXE ȘI PLĂȚI ANTICIPATE

               1.Taxele care trebuie plătite de armatori se calculează pe baza următoarei rate per tonă de pește capturat în zona de pescuit liberiană;

               –55 EUR per tonă pentru primul an de aplicare;

               –60 EUR per tonă pentru al doilea și al treilea an de aplicare;

               –65 EUR per tonă pentru al patrulea an de aplicare;

               –70 EUR per tonă pentru al cincilea an de aplicare.

               2.Autorizațiile de pescuit se eliberează după plata de către armatori la autoritățile naționale competente din Liberia a următoarelor taxe anticipate:

               –Pentru navele de pescuit ton cu plasă-pungă:

               –7 150 EUR per navă, sumă echivalentă cu taxele datorate pentru 130 de tone pe an pentru primul an de aplicare a protocolului;

               –7 150 EUR per navă, sumă echivalentă cu taxele datorate pentru 119,17 tone pe an pentru al doilea și al treilea an de aplicare a protocolului;

               –7 150 EUR per navă, sumă echivalentă cu taxele datorate pentru 110 tone pe an pentru al patrulea an de aplicare a protocolului;

               –7 150 EUR per navă, sumă echivalentă cu taxele datorate pentru 102,14 tone pe an pentru al cincilea an de aplicare a protocolului.

               –Pentru navele cu paragate plutitoare:

               –2 200 EUR per navă, sumă echivalentă cu taxele datorate pentru 40 de tone pe an pentru primul an de aplicare a protocolului;

               –2 200 EUR per navă, sumă echivalentă cu taxele datorate pentru 36,67 tone pe an pentru al doilea și al treilea an de aplicare a protocolului;

               –2 200 EUR per navă, sumă echivalentă cu taxele datorate pentru 33,85 tone pe an pentru al patrulea an de aplicare a protocolului;

               –2 200 EUR per navă, sumă echivalentă cu taxele datorate pentru 31,43 tone pe an pentru al cincilea an de aplicare a protocolului.

               3.Taxa anticipată include toate taxele naționale și locale, cu excepția taxelor portuare și a taxelor pentru prestarea de servicii.

               4.Dacă perioada de valabilitate a autorizației de pescuit este mai mică de un an, valoarea taxei anticipate se ajustează pro-rata temporis în funcție de perioada de valabilitate solicitată.

               5.În cazul în care decontul final al taxelor este mai mare decât taxa anticipată plătită de armator pentru obținerea autorizația de pescuit, armatorul plătește Liberei diferența, până cel târziu la data de 30 septembrie a anului următor în care au fost efectuate capturile. Atunci când decontul final este mai mic decât taxa anticipată prevăzută la punctul 2, diferența nu poate fi recuperată de armator.

               SECȚIUNEA 3

               NAVE AUXILIARE

               1.Liberia autorizează navele Uniunii titulare ale unei autorizații de pescuit să beneficieze de asistență din partea unor nave auxiliare. Navele auxiliare arborează pavilionul unui stat membru al UE și nu sunt echipate pentru captura de pește sau utilizate pentru transbordări.

               2.Liberia definește activitățile de sprijin, precum și condițiile de obținere a autorizațiilor, și stabilește lista navelor auxiliare autorizate, pe care o comunică fără întârziere autorității naționale însărcinate cu controlul activităților de pescuit și Uniunii.

               3.Taxa anuală de autorizare aplicabilă navelor auxiliare este de 3 000 EUR per navă.

               CAPITOLUL III

               MĂSURI TEHNICE DE CONSERVARE

               1.Măsurile tehnice de conservare aplicabile navelor titulare ale unei autorizații de pescuit în ceea ce privește zona de pescuit, uneltele de pescuit și capturile suplimentare sunt definite pentru fiecare categorie de pescuit în fișele tehnice din apendicele 2 la prezenta anexă.

               2.Navele trebuie să respecte toate recomandările adoptate de ICCAT (Comisia Internațională pentru Conservarea Tonului din Oceanul Atlantic) și dispozițiile legislației liberiene în domeniu.

               3.Utilizarea de dispozitive de atragere a peștilor (DAP) în zona de pescuit liberiană este limitată la instrumente auxiliare artificiale cu structuri de agățat subacvatice în care peștii nu se pot încurca. Implementarea și utilizarea acestor DAP flotante artificiale vor face obiectul adoptării de către Uniune a unui plan de gestionare conform dispozițiilor adoptate de ICCAT.

               4.Navele Uniunii desfășoară toate activitățile de pescuit astfel încât să nu perturbe pescuitul local și tradițional și eliberează toate țestoasele, mamiferele marine, păsările marine și peștii de recif, într-un mod care să ofere acestei capturi mixte cele mai mari șanse de supraviețuire.

               5.Navele Uniunii, comandanții și operatorii acestora desfășoară toate operațiunile de pescuit astfel încât să nu perturbe activitățile de pescuit ale altor nave de pescuit și să nu interfereze cu uneltele de pescuit ale altor nave de pescuit.

               CAPITOLUL IV

               CONTROLUL, MONITORIZAREA ȘI SUPRAVEGHEREA

               SECȚIUNEA 1

               DECLARAREA CAPTURILOR

               Jurnalul de pescuit

               1.Comandantul unei nave a Uniunii care pescuiește în temeiul acordului trebuie să țină un jurnal de pescuit, al cărui model, pentru fiecare categorie de pescuit, figurează în apendicele 3 la prezenta anexă.

               2.Jurnalul de pescuit este completat de comandant pentru fiecare zi de prezență a navei în zona de pescuit liberiană.

               3.În fiecare zi, comandantul înscrie în jurnalul de pescuit cantitatea capturată și deținută la bord din fiecare specie, identificată prin codul alfa 3 corespunzător al FAO, exprimată în kilograme greutate în viu sau, după caz, în număr de indivizi. Pentru fiecare specie principală, comandantul menționează și capturile accidentale.

               4.Dacă este cazul, comandantul înscrie, de asemenea, zilnic în jurnalul de pescuit:

               (i)cantitățile aruncate înapoi în mare din fiecare specie, exprimate în kilograme greutate în viu sau, după caz, în număr de indivizi.

               (ii)tipul uneltelor de pescuit utilizate;

               (iii)poziția la amiază a navei și, după caz, poziția stabilită a uneltelor de pescuit și timpul de imersie sau numărul de cârlige și temperatura de la suprafața mării;

               (iv)numărul total de capturi pe zi, timpul total pentru fiecare captură și numărul total de zile de pescuit pentru fiecare ieșire la pescuit; și

               (v)orice altă informație care poate fi decisă de comitetul mixt.

               5.În cazul în care o navă nu a avut lansări într-o anumită zi sau în cazul în care se efectuează o lansare fără a fi capturat pește, comandantul navei înregistrează aceste informații în formularul de înregistrare zilnică al jurnalului de pescuit. În zilele în care nu se desfășoară operațiuni de pescuit, până la miezul nopții ora locală din ziua respectivă, nava trebuie să înregistreze în jurnalul de pescuit faptul că nu au fost desfășurate operațiuni.

               6.Ora și data intrărilor și ieșirilor din zona de pescuit liberiană se înregistrează în jurnalul de pescuit imediat după intrarea și ieșirea din zona de pescuit liberiană.

               7.Jurnalul de pescuit se completează în mod lizibil, cu litere majuscule și se semnează de către comandant.

               8.Responsabilitatea pentru exactitatea datelor înregistrate în jurnalul de pescuit îi revine comandantului.

               Declararea capturilor

               9.Comandantul declară capturile navei prin transmiterea către Biroul pentru activitățile de pescuit de la nivel național (BNF) a jurnalelor de pescuit aferente perioadei de prezență în zona de pescuit a liberiană.

               10.Jurnalele de pescuit sunt transmise într-unul din următoarele moduri:

               (i)în cazul intrării într-un port din Liberia, originalul fiecărui jurnal de pescuit se remite reprezentantului local al Republicii Liberia, care confirmă primirea în scris;

               (ii)în cazul ieșirii din zona de pescuit liberiană fără a se trece în prealabil printr-un port din Liberia, în termen de paisprezece (14) zile calendaristice de la sosirea în oricare alt port și, în orice caz, în termen de treizeci (30) de zile calendaristice de la ieșirea din zona de pescuit liberiană.

               (a)preferabil prin e-mail sau sub forma unei copii scanate sau

               (b)prin fax sau

               (c)originalul prin poștă.

               11.Cele două părți trebuie să depună toate eforturile necesare pentru a institui un sistem pentru schimbul electronic al tuturor datelor, în vederea accelerării transmiterii acestora.

               12.Imediat ce este posibilă transmiterea prin e-mail a declarațiilor privind capturile, comandantul transmite Liberiei jurnalele de pescuit la adresa de poștă electronică furnizată de aceasta. Liberia confirmă fără întârziere primirea acestora prin e-mail.

               13.Comandantul transmite Delegației UE în Liberia o copie a tuturor jurnalelor de pescuit. Pentru fiecare vas, comandantul trimite și o copie a tuturor jurnalelor de pescuit la BNF și unuia dintre următoarele institute de cercetări științifice:

               (i)IRD (Institut de recherche pour le développement);

               (ii)IEO (Instituto Español de Oceanografia);

               (iii)IPMA (Instituto Português do Mar e da Atmosfèra).

               14.În cazul întoarcerii navei în zona de pescuit liberiană în cursul perioadei de valabilitate a autorizației sale de pescuit, este necesară o nouă declarație privind capturile.

               15.În caz de nerespectare a dispozițiilor privind declararea capturilor, Liberia poate suspenda autorizația de pescuit a navei în cauză până la obținerea declarațiilor lipsă privind capturile și îl poate sancționa pe armatorul navei în conformitate cu dispozițiile relevante ale legislației naționale în vigoare. În caz de recidivă, Liberia poate refuza reînnoirea autorizației de pescuit. Liberia informează fără întârziere Uniunea cu privire la orice sancțiune aplicată în acest context.

               Tranziția către un sistem electronic

               16.Cele două părți își exprimă voința comună de a asigura tranziția către un sistem de declarare electronică a capturilor pe baza specificațiilor tehnice definite în apendicele 6 la prezenta anexă. Părțile convin să definească împreună modalitățile de efectuare a transmiterii, cu obiectivul de a pune în funcțiune sistemul cât mai curând posibil. Liberia informează Uniunea de îndată ce sunt îndeplinite condițiile necesare pentru această tranziție. Începând cu data transmiterii acestei informații, cele două părți stabilesc de comun acord un termen de două luni pentru punerea completă în funcțiune a sistemului.

               Declarații trimestriale de captură

               17.Până la punerea în funcțiune a sistemului de declarare a capturilor menționat la punctul 16 de mai sus, statele membre informează Comisia Europeană, în termen de cel mult cincisprezece (15) zile calendaristice de la încheierea fiecărui trimestru, cu privire la tonajele capturate în cursul ultimului trimestru, astfel cum au fost validate de către administrațiile naționale ale acestora și confirmate de către institutele de cercetări științifice menționate la punctul 13 de mai sus. Institutele de cercetări științifice efectuează o analiză a datelor privind capturile printr-o verificare încrucișată a datelor disponibile în jurnalele de pescuit, în declarațiile privind acostările, în declarațiile privind vânzările și, după caz, în rapoartele de observare științifică. Pe această bază, pentru fiecare navă autorizată să pescuiască în zona de pescuit liberiană, Uniunea elaborează o declarație trimestrială de captură defalcată pe specii și pe luni, conform modelului din apendicele 8 la prezenta anexă.

               18.Datele agregate provenite din jurnalele de pescuit sunt considerate provizorii până la notificarea de către Uniunii a decontului final al taxelor menționate la punctul 23 de mai jos.

               Decontul final al taxelor

               19.Până la punerea în funcțiune a sistemului de declarare a capturilor menționat la punctul 16 de mai sus, statele membre informează Comisia Europeană, până cel târziu la data de 15 mai a fiecărui an, cu privire la tonajele capturate în cursul ultimului an, astfel cum au fost validate de către administrațiile naționale ale acestora și confirmate de către institutele de cercetări științifice menționate la punctul 13 de mai sus.

               20.Institutele de cercetări științifice efectuează o analiză a datelor privind capturile printr-o verificare încrucișată a datelor disponibile în jurnalele de pescuit, în declarațiile privind acostările, în declarațiile privind vânzările și, după caz, în rapoartele de observare științifică.

               21.Metodologia utilizată de institutele de cercetări științifice ale Uniunii pentru analizarea nivelului și a compoziției capturilor din zona de pescuit liberiană este comunicată BNF.

               22.Pe baza declarațiilor de captură menționate la punctul 19 de mai sus, Uniunea elaborează, pentru fiecare navă autorizată să pescuiască în zona de pescuit liberiană în anul anterior, un decont final al taxelor datorate de navă în ceea ce privește campania sa anuală de pescuit pentru anul calendaristic anterior.

               23.Uniunea transmite simultan acest decont final al taxelor Liberiei și armatorilor prin intermediul statelor membre înainte de data de 30 iunie a anului în curs.

               24.Liberia comunică Uniunii primirea decontului și poate solicita din partea UE orice fel de clarificări pe care le consideră necesare. În acest caz, Uniunea consultă administrațiile naționale ale statelor de pavilion și institutele de cercetare științifică ale Uniunii și depune toate eforturile pentru a furniza Liberiei orice informație suplimentară necesară. Dacă este cazul, poate fi organizată o reuniune științifică mixtă specială în scopul de a examina datele privind capturile și metodologiile utilizate pentru verificarea încrucișată a informațiilor.

               25.Liberia poate contesta declarația anuală finală privind capturile și decontul final al taxelor în termen de 30 de zile calendaristice de la data notificării menționate la punctul 24, pe baza unor elemente justificative. În caz de dezacord, părțile se consultă în cadrul comitetului mixt. Dacă Liberia nu prezintă obiecții în perioada menționată anterior, decontul final al taxelor se consideră adoptat.

               SECȚIUNEA 2

               DEBARCĂRI ȘI TRANSBORDĂRI

               Procedura de debarcare

               1.Comandantul unei nave a Uniunii care dorește să debarce capturile din zona de pescuit liberiană într-un port din Liberia comunică Liberiei, cu cel puțin patruzeci și opt (48) de ore înainte de debarcare până când digul devine operațional și, ulterior, cu cel puțin douăzeci și patru (24) de ore înainte de debarcare, următoarele:

               (a)numele și indicativul de apel radio internațional (IRCS) al navei de pescuit care urmează să debarce;

               (b)portul de debarcare;

               (c)data și ora prevăzute pentru debarcare;

               (d)cantitatea (exprimată în kilograme greutate în viu sau, după caz, în număr de indivizi) din fiecare specie care trebuie debarcată (identificată prin codul său alfa 3 al FAO);

               (e)prezentarea produselor.

               2.Operațiunea de debarcare trebuie efectuată în zona de pescuit a unui port din Liberia autorizat în acest scop.

               3.Nerespectarea acestor dispoziții privind procedura de debarcare atrage aplicarea sancțiunilor în materie prevăzute de legislația din Liberia.

               Stimularea debarcărilor

               4.Navele Uniunii depun toate eforturile pentru a furniza ton pentru industria locală la prețul pieței mondiale. Până în momentul în care digul din Liberia devine operațional, o navă a Uniunii, care deține o autorizație de pescuit în conformitate cu termenii prevăzuți în prezentul protocol și care își debarcă capturile de ton într-un port desemnat din Liberia, beneficiază de un stimulent financiar sub forma unei reduceri a taxei în valoare de 10 EUR per tonă de captură accidentală debarcată, în cazul vânzării capturii către o întreprindere de pescuit din Liberia în vederea aprovizionării pieței liberiene. Acest mecanism este limitat la un procent de maximum 50 % din capturile finale declarate.

               5.Atunci când terminalul de pescuit devine operațional, navele Uniunii beneficiază de stimulentul financiar sub forma unei reduceri parțiale a taxei în valoare de 10 EUR per tonă debarcată. O reducere suplimentară a taxei în valoare de 10 EUR per tonă de captură debarcată se acordă în cazul vânzării către industria locală. În ceea ce privește capturile accidentale, se va acorda o reducere specială a taxei în valoare de 25 EUR per tonă de captură accidentală debarcată, atunci când captura respectivă este vândută pe piața locală. Acest mecanism este limitat la un procent de maximum 50 % din capturile finale de ton declarate.

               Transbordarea

               6.Comandantul unei nave a Uniunii care dorește să transbordeze capturile din zona de pescuit liberiană într-un port din Liberia comunică Liberiei, cu cel puțin patruzeci și opt (48) de ore înainte de transbordare până când digul devine operațional și, ulterior, cu cel puțin douăzeci și patru (24) de ore înainte de transbordare, următoarele:

               (a)denumirea și indicativul radio internațional (IRCS) al navei de pescuit donatoare;

               (b)denumirea și indicativul radio internațional (IRCS) al navei de pescuit primitoare;

               (c)portul de transbordare;

               (d)data și ora prevăzute pentru transbordare;

               (e)cantitatea (exprimată în kilograme greutate în viu sau, după caz, în număr de indivizi) din fiecare specie care trebuie transbordată (identificată prin codul său alfa 3 al FAO);

               (f)prezentarea produselor.

               7.Operațiunea de transbordare se efectuează într-un port din Liberia autorizat în acest scop, în prezența unor inspectori liberieni. Pentru a evita întârzierile, în cazurile excepționale în care prezența unui inspector liberian nu este posibilă, comandantul este autorizat să înceapă operațiunea de transbordare după expirarea preavizului transmis în conformitate cu dispozițiile de la punctul 6. Transbordarea pe mare este interzisă.

               8.Transbordarea este considerată o ieșire din zona de pescuit liberiană astfel cum este definită în secțiunea 3. În consecință, navele trebuie să transmită declarațiile privind capturile autorităților competente cu cel puțin 24 de ore de la finalizarea transbordării sau, în orice caz, cu cel puțin 6 ore înainte ca nava donatoare să părăsească portul, în funcție de care dintre situații intervine mai întâi, iar armatorul specifică dacă intenționează să continue activitatea de pescuit sau să părăsească zona de pescuit liberiană. În cazul navei primitoare, se aplică cerințele de declarare prevăzute de legislația aplicabilă în Liberia.

               SECȚIUNEA 3

               CONTROLUL ȘI INSPECȚIA

               Intrarea și ieșirea din zonă

               1.Toate intrările sau ieșirile din zona de pescuit liberiană ale oricărei nave a Uniunii titulare a unei autorizații de pescuit trebuie notificate Liberiei cu cel puțin șase (6) ore înaintea intrării sau ieșirii.

               2.La notificarea intrării sau ieșirii sale, nava Uniunii comunică în special:

               (i)data, ora și punctul de trecere prevăzute;

               (ii)cantitatea din toate speciile deținute la bord, identificate prin codul alfa 3 al FAO, exprimată în kilograme greutate în viu sau, după caz, prin numărul de indivizi;

               (iii)prezentarea produselor.

               3.Notificarea se efectuează de preferință prin e-mail sau, în lipsa acestuia, prin fax sau radio, la o adresă electronică, un număr de apel sau pe o frecvență comunicată de Liberia, astfel cum se specifică în apendicele 7. Liberia confirmă fără întârziere primirea acestora prin e-mail. Liberia notifică fără întârziere navelor în cauză și Uniunii orice modificare a adresei de e-mail, a numărului de telefon sau a frecvenței de transmisie.

               4.Orice navă a Uniunii care este depistată în timp ce pescuiește în zona de pescuit liberiană fără a-și fi notificat prezența în prealabil este considerată a fi o navă care pescuiește ilegal.

               Inspecția pe mare

               5.Inspecția pe mare în zona de pescuit liberiană a navelor Uniunii titulare ale unei autorizații de pescuit se efectuează de către nave și inspectori din Liberia care pot fi identificați în mod clar ca fiind responsabili cu controlul activităților de pescuit.

               6.Înainte de a urca la bord, inspectorii liberieni anunță nava Uniunii cu privire la decizia lor de a efectua o inspecție. Comandantul navei Uniunii trebuie să permită și să faciliteze urcarea la bord a inspectorilor liberieni și desfășurarea activității lor. Inspecția va fi efectuată de maximum cinci (5) inspectori, care trebuie să își dovedească identitatea și calitatea oficială de inspectori înainte de efectuarea inspecției.

               7.Comandantul se conformează imediat tuturor instrucțiunilor rezonabile date de funcționarii autorizați și facilitează îmbarcarea în condiții de siguranță și inspecția navei, a uneltelor de pescuit, a echipamentelor, a înregistrărilor, a peștelui și a produselor din pește, precum și a documentelor referitoare la echipaj.

               8.Comandantul navei sau orice membru al echipajului nu agresează, nu obstrucționează, nu opune rezistență, nu întârzie, nu refuză îmbarcarea, nu intimidează sau deranjează un funcționar autorizat în cursul îndeplinirii sarcinilor acestuia.

               9.Inspectorii liberieni vor petrece la bordul navei Uniunii numai timpul necesar pentru îndeplinirea sarcinilor legate de inspecție. Aceștia vor desfășura inspecția astfel încât impactul asupra navei, asupra activității de pescuit și asupra încărcăturii sale să fie redus la minimum.

               10.Liberia poate autoriza Uniunea să participe la inspecții în calitate de observator.

               11.La sfârșitul fiecărei inspecții, inspectorii liberieni întocmesc un raport de inspecție. Comandantul navei Uniunii are dreptul de a include observații în raportul de inspecție. Raportul de inspecție se semnează de către inspectorul care l-a întocmit și de către comandantul navei Uniunii.

               12.Semnarea raportului de inspecție de către comandant nu aduce atingere dreptului de apărare al armatorului în cursul procedurii asociate unei încălcări. În cazul în care comandantul refuză să semneze documentul, acesta trebuie să precizeze motivele în scris, iar inspectorul adaugă mențiunea „refuz de a semna”. Înainte de părăsirea navei, inspectorii liberieni transmit o copie a raportului de inspecție comandantului navei Uniunii. Liberia transmite Uniunii o copie a raportului de inspecție în termen de opt (8) zile calendaristice de la inspecție.

               Inspecția în port

               13.Inspecția în sau în afara portului a navelor Uniunii titulare ale unei autorizații de pescuit care debarcă captura provenită din zona de pescuit liberiană într-un port din subregiune, desemnat de comun acord de Uniune și de Liberia, se efectuează de către nave și inspectori din Liberia care pot fi identificați în mod clar ca fiind responsabili cu controlul activităților de pescuit, sub rezerva unei autorizații din partea statului portului în cauză.

               14.Înainte de a urca la bord, inspectorii liberieni anunță nava Uniunii cu privire la decizia lor de a efectua o inspecție. Comandantul navei Uniunii trebuie să permită și să faciliteze urcarea la bord a inspectorilor liberieni și desfășurarea activității lor. Inspecția va fi efectuată de maximum cinci (5) inspectori, care trebuie să își dovedească identitatea și calitatea oficială de inspectori înainte de efectuarea inspecției.

               15.Comandantul se conformează imediat tuturor instrucțiunilor rezonabile date de funcționarii autorizați și facilitează îmbarcarea în condiții de siguranță și inspecția navei, a uneltelor de pescuit, a echipamentelor, a înregistrărilor, a peștelui și a produselor din pește, precum și a documentelor referitoare la echipaj.

               16.Comandantul navei sau orice membru al echipajului nu agresează, nu obstrucționează, nu opune rezistență, nu întârzie, nu refuză îmbarcarea, nu intimidează sau deranjează un funcționar autorizat în cursul îndeplinirii sarcinilor acestuia.

               17.Inspectorii liberieni vor petrece la bordul navei Uniunii numai timpul necesar pentru îndeplinirea sarcinilor legate de inspecție. Aceștia vor desfășura inspecția astfel încât impactul asupra navei, asupra activității de pescuit și asupra încărcăturii sale să fie redus la minimum.

               18.Liberia poate autoriza Uniunea să participe la inspecții în calitate de observator.

               19.La sfârșitul fiecărei inspecții, inspectorii liberieni întocmesc un raport de inspecție. Comandantul navei Uniunii are dreptul de a include observații în raportul de inspecție. Raportul de inspecție se semnează de către inspectorul care l-a întocmit și de către comandantul navei Uniunii.

               20.Semnarea raportului de inspecție de către comandant nu aduce atingere dreptului de apărare al armatorului în cursul procedurii asociate unei încălcări. În cazul în care comandantul refuză să semneze documentul, acesta trebuie să precizeze motivele în scris, iar inspectorul adaugă mențiunea „refuz de a semna”. Înainte de părăsirea navei, inspectorii liberieni transmit o copie a raportului de inspecție comandantului navei Uniunii. Liberia transmite Uniunii o copie a raportului de inspecție în termen de opt (8) zile calendaristice de la inspecție.

               Monitorizarea participativă în domeniul combaterii pescuitului ilegal, nedeclarat și nereglementat (INN)

               21.În scopul consolidării luptei împotriva pescuitului INN, comandanții navelor de pescuit ale Uniunii vor semnala prezența oricărei nave în zona de pescuit liberiană care practică activități susceptibile de a constitui activități de pescuit INN, strângând toate informațiile posibile în sprijinul constatărilor sale. Rapoartele de observare se trimit simultan, fără întârziere, Unității de monitorizare, control și supraveghere, Centrului național de monitorizare a activităților de pescuit și Ministerului Agriculturii din Liberia și autorității competente a statului membru de pavilion al navei care a efectuat activitatea de observare, iar aceasta din urmă le transmite Uniunii sau organismului desemnat de aceasta.

               22.Liberia transmite Uniunii orice raport de observare aflat în posesia sa cu privire la navele de pescuit care practică în zona de pescuit liberiană activități susceptibile de a constitui activități de pescuit INN.

               SECȚIUNEA 4

               SISTEMUL DE MONITORIZARE PRIN SATELIT (VMS)

               Mesajele de poziție ale navelor – Sistemul VMS

               1.Atunci când se află în zona de pescuit liberiană, navele Uniunii titulare ale unei autorizații de pescuit trebuie să fie echipate în permanență cu un sistem de monitorizare prin satelit (Vessel Monitoring System – VMS), care asigură comunicarea automată și continuă a poziției lor, la fiecare două ore, către centrul de monitorizare a activităților de pescuit (Fisheries Monitoring Center – FMC) al statului lor de pavilion.

               2.Fiecare mesaj de poziție trebuie să conțină:

               (a)datele de identificare a navei;

               (b)poziția geografică cea mai recentă a navei (longitudine, latitudine), cu o marjă de eroare mai mică de 100 de metri și cu un interval de încredere de 99 %;

               (c)data și ora înregistrării poziției;

               (d)viteza și cursul navei.

               3.Fiecare mesaj de poziție trebuie să fie configurat conform formatul prevăzut în apendicele 4 la prezenta anexă.

               4.Prima poziție înregistrată după intrarea în zona de pescuit liberiană va fi identificată prin codul „ENT”. Toate pozițiile ulterioare se identifică prin codul „POS”, cu excepția primei poziții înregistrate după ieșirea din zona de pescuit liberiene, care este identificată prin codul „EXI”.

               5.FMC al statului de pavilion asigură procesarea automată și, dacă este cazul, transmiterea electronică a mesajelor de poziție. Mesajele de poziție se înregistrează în mod securizat și se păstrează timp de trei ani.

               Efectuarea transmisiilor de către navă în caz de defecțiune a sistemului VMS

               6.Comandantul trebuie să se asigure că sistemul VMS al navei sale este pe deplin operațional în orice moment și că mesajele de poziție sunt transmise în mod corect către FMC al statului de pavilion.

               7.În caz de defecțiune, sistemul VMS al navei trebuie reparat sau înlocuit în termen de 10 zile. După scurgerea acestui interval, nava respectivă nu va mai fi autorizată să pescuiască în zona de pescuit liberiană.

               8.Navele care pescuiesc în zona de pescuit liberiană și al căror sistem VMS este defectuos vor trebui să își comunice mesajele de poziție prin e-mail, prin radio sau prin fax către FMC al statului de pavilion cel puțin la fiecare patru ore, transmițând toate informațiile obligatorii.

               Comunicarea securizată a mesajelor de poziție către Liberia

               9.FMC al statului de pavilion transmite automat mesajele de poziție ale navelor în cauză către FMC din Liberia. Centrele de monitorizare a activităților de pescuit din statul pavilion și din Liberia fac schimb de adrese electronice și se informează reciproc fără întârziere cu privire la orice modificare a acestor adrese.

               10.Transmiterea mesajelor de poziție între FMC al statului de pavilion și cel al Liberiei se face pe cale electronică, printr-un sistem securizat de comunicare.

               11.FMC al Liberiei informează fără întârziere FMC al statului de pavilion și Uniunea cu privire la orice întrerupere în recepționarea mesajelor de poziție consecutive ale unei nave titulare a unei autorizații de pescuit, câtă vreme nava respectivă nu și-a notificat ieșirea din zona de pescuit liberiană.

               Disfuncții ale sistemului de comunicare

               12.Liberia se asigură de compatibilitatea echipamentului său electronic cu cel al FMC al statului de pavilion și informează Uniunea fără întârziere cu privire la orice disfuncție în comunicarea și recepționarea mesajelor de poziție, în vederea găsirii unei soluții tehnice în cel mai scurt timp posibil. Comitetul mixt este sesizat în legătură cu orice eventual diferend

               13.Comandantul va fi considerat responsabil de orice act de manipulare dovedită a sistemului VMS al navei de natură să perturbe funcționarea acestuia sau să falsifice mesajele de poziție. Toate încălcările fac obiectul sancțiunilor prevăzute de legislația în vigoare a Republicii Liberia.

               Modificarea frecvenței mesajelor de poziție

               14.Pe baza unor elemente justificative care dovedesc o infracțiune, Liberia poate solicita FMC al statului de pavilion, transmițând totodată o copie Uniunii, să reducă intervalul de transmitere a mesajelor de poziție ale unei nave la treizeci de minute, pentru o perioadă de anchetă determinată. Aceste elemente justificative trebuie transmise fără întârziere FMC al statului de pavilion și Uniunii de către Liberia. FMC al statului de pavilion trimite fără întârziere Liberiei mesajele de poziție pe noua frecvență.

               15.La sfârșitul perioadei de anchetă determinate, Liberia informează imediat FMC al statului de pavilion și Uniunea în legătură cu acest lucru și ulterior cu privire la eventualele măsuri subsecvente luate.

               SECȚIUNEA 5

               OBSERVATORI

               Observarea activităților de pescuit

               1.Navele care dețin o autorizație de pescuit sunt supuse, în temeiul acordului, unui regim de observare a activităților lor de pescuit.

               2.Acest regim de observare respectă recomandările adoptate de ICCAT (Comisia Internațională pentru Conservarea Tonului din Oceanul Atlantic).

               3.Până în momentul când noul program regional de observare al ICCAT devine operațional, se aplică următoarele dispoziții privind observatorii.

               Navele și observatorii desemnați

               4.BNF desemnează navele Uniunii care trebuie să îmbarce un observator, precum și observatorul stabilit pentru acestea cu cel mult cincisprezece (15) zile calendaristice înainte de data prevăzută pentru îmbarcarea observatorului. La cererea autorităților liberiene, navele Uniunii iau la bord un observator pentru a atinge o rată de acoperire de 15 % din navele autorizate.

               5.BNF întocmește o listă cu navele desemnate să ia un observator la bord, precum și o listă cu observatorii desemnați pentru îmbarcare. Aceste liste trebuie actualizate. Acestea trebuie transmise Uniunii de îndată ce au fost întocmite și apoi o dată la trei luni, atunci când sunt actualizate.

               6.În momentul eliberării autorizației de pescuit, BNF informează Uniunea și armatorul sau agentul acestuia cu privire la navele desemnate și la observatorii care vor fi prezenți la bordul fiecărei nave. Data și portul de îmbarcare, care poate să nu fie un port din Liberia, sunt alese de armator; BNF trebuie să informeze fără întârziere Uniunea și armatorul sau agentul acestuia cu privire la toate modificările referitoare la navele și observatorii desemnați.

               7.BNF trebuie să depună eforturi pentru a nu desemna observatori pentru navele care, în cadrul activităților lor în alte zone de pescuit decât zona de pescuit liberiană, au deja un observator la bord sau care au deja obligația oficială de a îmbarca un observator pe durata campaniei de pescuit în cauză.

               8.Durata șederii la bord a observatorilor va fi echivalentă cu o ieșire la pescuit sau, la cererea expresă a armatorului, cu mai multe ieșiri la pescuit pentru o anumită navă.

               9.Durata șederii la bord a observatorilor nu depășește intervalul necesar pentru îndeplinirea sarcinilor lor.

               Contribuția financiară forfetară

               10.În momentul plății taxei anuale anticipate, armatorul varsă în plus Liberiei, pentru fiecare navă, o sumă forfetară de 400 EUR pe an.

               Salariul observatorului

               11.Salariul și contribuțiile sociale ale observatorului sunt suportate de Liberia.

               Condiții de îmbarcare

               12.Condițiile de îmbarcare a observatorului, în special durata șederii la bord, sunt stabilite de comun acord între armator sau agentul acestuia și BNF.

               13.La bord, observatorul trebuie tratat ca un ofițer. Cu toate acestea, cazarea la bord a observatorului ține seama de structura tehnică a navei.

               14.Cheltuielile cu cazarea și masa pentru observatorul luat la bordul navei sunt suportate de armator, inclusiv accesul la grupurile sanitare, care trebuie să fie de o calitate cel puțin echivalentă cu cea asigurată ofițerilor de la bordul navei de pescuit.

               15.Comandantul ia toate măsurile care țin de responsabilitatea sa pentru a asigura securitatea fizică și confortul general ale observatorului.

               16.Comandantul se asigură ca observatorul să aibă acces la facilitățile, uneltele de pescuit și echipamentul de la bordul navei de care acesta are nevoie pentru a-și îndeplini sarcinile, inclusiv:

               (i)puntea, echipamentele de comunicații și de navigație ale navei;

               (ii)documentele și registrele, inclusiv toate jurnalele de bord ale navei, în cazul în care acestea trebuie întocmite și ținute conform Regulamentului privind activitățile de pescuit din Liberia sau în scopul inspectării și copierii registrelor;

               17.Comandantul permite în orice moment observatorului:

               (i)să primească și să transmită mesaje și să comunice cu uscatul și cu alte nave prin intermediul echipamentului de comunicații al navei;

               (ii)să preleveze, să măsoare, să debarce de pe navă și să păstreze mostre sau specimene întregi din orice specie de pește;

               (iii)să depoziteze pe navă mostre sau specimene întregi, inclusiv mostre și specimene întregi depozitate în instalațiile de congelare ale navei;

               (iv)să fotografieze activitățile de pescuit, inclusiv peștii, uneltele de pescuit, echipamentele, documentele, diagramele și registrele și să debarce de pe navă astfel de fotografii sau înregistrări video pe care observatorul le-ar putea realiza sau utiliza la bordul navei.

               Obligațiile observatorului

               18.Pe toată durata șederii la bord, observatorii:

               (a)iau toate măsurile corespunzătoare pentru a nu întrerupe sau împiedica operațiunile de pescuit;

               (b)respectă bunurile și echipamentele aflate la bord;

               (c)respectă confidențialitatea tuturor documentelor aparținând navei.

               Îmbarcarea și debarcarea observatorilor

               19.Armatorul sau agentul acestuia comunică Liberiei, cu un preaviz de zece (10) zile calendaristice înainte de îmbarcare, data, ora și portul de îmbarcare a observatorului. Atunci când observatorul este îmbarcat într-o țară străină, cheltuielile de călătorie ale acestuia până în portul de îmbarcare sunt suportate de armator.

               20.În cazul în care observatorul nu se prezintă pentru îmbarcare în termen de douăsprezece (12) ore de la data și ora stabilite, armatorul este scutit în mod automat de obligația de a permite îmbarcarea observatorului respectiv. Armatorul este liber să părăsească portul și să înceapă operațiunile de pescuit.

               21.Atunci când observatorul nu este debarcat într-un port din Liberia, armatorul suportă cheltuielile de repatriere a observatorului în Liberia în cel mai scurt timp posibil.

               22.În cazul în care nava nu se prezintă la ora convenită într-un port stabilit în prealabil pentru îmbarcarea unui observator, armatorul este obligat să suporte cheltuielile legate de imposibilitatea observatorului de a se îmbarca în cursul așteptării în port (cazare, masă etc.), la o rată de subzistență zilnică de 80 EUR pentru toate zilele de așteptare.

               23.În cazul în care nava nu se prezintă, fără să fi informat în prealabil BNF și NFMC în acest sens, Liberia poate lua măsurile necesare în conformitate cu legislația aplicabilă din Liberia.

               Sarcinile observatorului

               24.Observatorul îndeplinește următoarele sarcini:

               (a)observă activitățile de pescuit ale navei;

               (b)speciile, cantitatea, dimensiunea și starea peștilor capturați;

               (c)metodele prin care sunt capturați peștii, zonele în care sunt capturați și adâncimea la care sunt capturați;

               (d)efectele metodelor de pescuit asupra peștilor și mediului;

               (e)prelucrarea, transportul, transbordarea, depozitarea sau eliminarea oricărui pește;

               (f)verifică poziția navei în timpul operațiunilor de pescuit;

               (g)prelevează probe biologice în cadrul unui program științific;

               (h)consemnează uneltele de pescuit utilizate;

               (i)verifică datele privind capturile efectuate în zona de pescuit liberiană înregistrate în jurnalul de bord;

               (j)verifică procentajele capturilor accidentale și estimează volumul capturilor aruncate înapoi în mare;

               (k)își comunică observațiile prin radio, fax sau e-mail cel puțin o dată pe săptămână atunci când nava desfășoară activități de pescuit în zona de pescuit liberiană, inclusiv volumul la bord al capturilor principale și accidentale.

               Raportul observatorului

               25.Înainte de a părăsi nava, observatorul prezintă comandantului navei un raport succint cuprinzând observațiile sale, al cărui conținut trebuie aprobat de comitetul mixt. Comandantul navei are dreptul de a introduce observații în raportul observatorului. Raportul se semnează de către observator și de către comandant. Comandantul primește o copie a raportului observatorului.

               26.Observatorul își transmite raportul BNF, care transmite o copie Uniunii în termen de cincisprezece (15) zile calendaristice de la debarcarea observatorului.

               27.Informațiile conținute în raportul observatorului pot fi utilizate atât pentru analiza științifică, cât și pentru analiza conformității realizate de autoritățile competente din Liberia și din Uniune.

               SECȚIUNEA 6

               INFRACȚIUNI

               Regimul aplicabil infracțiunilor

               1.Orice infracțiune comisă de o navă a Uniunii titulară a unei autorizații de pescuit în conformitate cu dispozițiile din prezenta anexă trebuie menționată într-un raport privind infracțiunile sau un raport de inspecție întocmit de autoritatea liberiană competentă. Notificarea infracțiunii și a sancțiunilor relevante aplicabile impuse căpitanului sau societății de pescuit se trimite direct armatorului conform procedurii prevăzute de legislația aplicabilă din Liberia. O copie a notificării se transmite statului de pavilion al navei și Uniunii în termen de 24 de ore.

               2.Semnarea raportului de inspecție de către comandant nu aduce atingere dreptului de apărare al armatorului în cursul procedurii asociate unei încălcări. Comandantul navei cooperează pe parcursul derulării procedurii de inspecție.

               Reținerea navei – Reuniunea de informare

               3.Dacă, în cazul infracțiunii constatate, legislația liberiană în vigoare prevede aceasta, orice navă a Uniunii care a săvârșit infracțiunea poate fi obligată să își înceteze activitatea de pescuit și, în cazul în care nava se află pe mare, să revină într-un port din Liberia.

               4.Liberia notifică Uniunii, în termen de douăzeci și patru (24) de ore, orice reținere a unei nave a Uniunii titulară a unei autorizații de pescuit. Respectiva notificare include elemente justificative care să motiveze reținerea navei.

               5.Înainte de a lua orice măsură împotriva navei, a comandantului, a echipajului sau a încărcăturii, cu excepția măsurilor menite să conserve probele, Liberia organizează, la cererea Uniunii, în termen de o zi lucrătoare de la notificarea reținerii navei, o reuniune de informare pentru a clarifica faptele care au condus la reținerea navei și pentru a prezenta eventualele măsuri subsecvente. La această reuniune de informare poate asista un reprezentant al statului de pavilion al navei.

               Sancțiuni aplicate în cazul infracțiunilor - Procedura de conciliere

               6.Sancționarea infracțiunii este stabilită de Liberia în conformitate cu dispozițiile legislației naționale în vigoare.

               7.În situația în care armatorul nu acceptă amenzile și cu condiția ca infracțiunea să nu reprezinte o faptă penală, înainte de lansarea procedurilor judiciare, se inițiază o procedură de conciliere între autoritățile liberiene și nava UE, în vederea soluționării diferendului pe cale amiabilă. La această procedură de conciliere pot participa reprezentanți ai statului de pavilion al navei și ai Uniunii. Procedura de conciliere se încheie în cel mult trei (3) zile calendaristice de la notificarea reținerii navei.

               Procedura judiciară – Cauțiunea bancară

               8.În cazul în care procedura de conciliere eșuează și infracțiunea respectivă este adusă în fața instanței judecătorești competente, armatorul navei care a săvârșit infracțiunea depune o cauțiune bancară la o bancă desemnată de către Liberia, a cărei valoare, stabilită de Liberia, acoperă costurile legate de reținerea navei, amenda estimată și eventualele plăți compensatorii. Cauțiunea bancară rămâne blocată până la încheierea procedurii judiciare.

               9.Cauțiunea bancară se deblochează și se rambursează armatorului fără întârziere după pronunțarea hotărârii:

               (a)integral, dacă nu s-a impus nicio sancțiune;

               (b)în limita soldului restant, dacă sancțiunea constă într-o amendă mai mică decât valoarea cauțiunii bancare.

               10.Liberia informează Uniunea cu privire la rezultatele procedurii judiciare în termen de opt (8) zile calendaristice de la pronunțarea hotărârii.

               Eliberarea navei și a echipajului

               11.Nava și echipajul acesteia sunt autorizate să părăsească portul imediat după soluționarea sancțiunii prin procedura de conciliere sau după depunerea cauțiunii bancare.

               CAPITOLUL V

               ÎMBARCAREA MARINARILOR

               1.Armatorii navelor de pescuit ton cu plasă-pungă și ai navelor cu paragate plutitoare angajează resortisanți din țările ACP, în condițiile și în limitele următoare:

               –pentru flota de nave de pescuit ton cu plasă-pungă, cel puțin 20 % dintre marinarii îmbarcați în cursul sezonului de pescuit ton în zona de pescuit a țărilor terțe provin din țările ACP;

               –pentru flota de nave cu paragate plutitoare, cel puțin 20 % dintre marinarii îmbarcați în cursul sezonului de pescuit ton în zona de pescuit a țărilor terțe provin din țările ACP.

               2.Armatorul navei depune toate eforturile pentru a îmbarca trei (3) marinari liberieni calificați pe fiecare vas. Armatorul are libertatea de a alege numele marinarilor care urmează să se îmbarce pe navele sale de pe o listă prezentată Uniunii de către BNF.

               3.Declarația Organizației Internaționale a Muncii (OIM) privind principiile și drepturile fundamentale la locul de muncă se aplică de drept marinarilor îmbarcați pe navele Uniunii. Aceasta se referă în special la libertatea de asociere și la recunoașterea efectivă a dreptului la negociere colectivă al lucrătorilor, precum și la eliminarea discriminării privind ocuparea forței de muncă și profesia.

               4.Contractele de muncă ale marinarilor din țările ACP se încheie între reprezentantul (reprezentanții) armatorilor și marinari și/sau sindicatele sau reprezentanții acestora. Câte un exemplar al contractelor de muncă este transmis semnatarilor, BNF, Autorități Maritime din Liberia (LiMA) și ministerului Muncii din Liberia. Aceste contracte le garantează marinarilor faptul că vor beneficia de asigurările sociale la care au dreptul, inclusiv de asigurarea de viață, de sănătate și în caz de accident.

               5.Salariile marinarilor din țările ACP sunt plătite de către armatori. Acestea se stabilesc, înainte de eliberarea autorizațiilor de pescuit, de comun acord între armatori sau reprezentanții acestora și marinari și/sau sindicatele sau reprezentanții acestora. Cu toate acestea, condițiile de remunerare a marinarilor nu pot fi inferioare celor aplicabile țărilor lor respective și în niciun caz inferioare standardelor OIM.

               6.Toți marinarii angajați la bordul navelor Uniunii trebuie să se prezinte la comandantul navei desemnate cu o zi înainte de data de îmbarcare propusă. În cazul în care un marinar nu se prezintă la data și la ora prevăzute pentru îmbarcare, armatorul este exonerat în mod automat de obligația de a-l lua la bord pe marinarul respectiv.

               7.Atunci când marinarul liberian nu este debarcat într-un port din Liberia, armatorul suportă cheltuielile de repatriere a marinarului în Liberia în cel mai scurt timp posibil.

               8.În cazul în care nava nu se prezintă la ora convenită într-un port stabilit în prealabil pentru îmbarcarea unui marinar liberian, armatorul este obligat să suporte cheltuielile legate de imposibilitatea observatorului de a se îmbarca în cursul așteptării în port (cazare, masă etc.), la o rată de subzistență zilnică de 80 EUR pentru toate zilele de așteptare.

               9.Armatorii transmit anual informații cu privire la marinarii îmbarcați. Acestea informații includ numărul marinarilor resortisanți:

               (a)ai Uniunii;

               (b)ai unei țări ACP, menționând marinarii liberieni separat de marinarii resortisanți ai altor țări ACP; și

               (c)ai altor țări decât cele ACP și cele ale Uniunii.

               Apendice la prezenta anexă

               Apendicele 1 – Formularul de cerere pentru acordarea unei autorizații de pescuit

               Apendicele 2 – Fișă tehnică

               Apendicele 3 – Jurnalul de pescuit

               Apendicele 4 – Formatul mesajului de poziție VMS

               Apendicele 5 – Limitele zonei de pescuit liberiene

               Apendicele 6 – Raportarea electronică a operațiunilor de pescuit

               Apendicele 7 – Datele de contact ale autorităților liberiene

               Apendicele 8 – Formularul de declarare a capturilor

               Apendicele 1

               ACORD DE PESCUIT LIBERIA - UNIUNEA EUROPEANĂ

               FORMULARUL DE CERERE PENTRU ACORDAREA UNEI AUTORIZAȚII DE PESCUIT

               I – SOLICITANT

               1.
                     Numele armatorului: .....................................................................................................................................

               2.
                     Adresa armatorului: .....................................................................................................................................

               2.
                     Numele asociației sau al agentului armatorului (după caz): .....................................................................................................................................

               3.
                     Adresa asociației sau a agentului armatorului (după caz): .....................................................................................................................................

               4.
                     Telefon:.......................... Fax:................................. E-mail:................................

               5.
                     Numele comandantului:............................ Naționalitatea:....................... E-mail:....................

               6.
                     Numele și adresa agentului din Liberia:

               .....................................................................................................................................

               II – NAVA ȘI DATELE DE IDENTIFICARE A ACESTEIA

               1.
                     Denumirea navei: .....................................................................................................................................

               2.
                     Statul de pavilion: .....................................................................................................................................

               3.
                     Numărul de înregistrare extern: .....................................................................................................................................

               4.
                     Portul de înregistrare: ………………………..…………. MMSI: ……………..……….…….

               Numărul IMO:………………………………………..

               5.
                     Data dobândirii pavilionului actual: ........./......../.............

               Pavilionul anterior, dacă este cazul: ....................

               6.
                     Anul și locul construirii: ....../......./.......... la..................................................

               Indicator de apel radio: .....................................

               7.
                     Frecvența de apel radio: ....................................

               Numărul de telefon prin satelit: ..............................

               8.
                     Materialul din care este construită coca:
                     ◻ Oțel
                     ◻ Lemn
                     ◻ Poliester
                     ◻ Altele

               III – CARACTERISTICILE TEHNICE ALE NAVEI ȘI ECHIPAMENTELE

               1.
                     Lungimea totală: ..................................................
                     Lățime: .....................................

               2.
                     Tonaj (exprimat în GT): ..............................
                     Tonaj net: …………………...

               3.
                     Puterea motorului principal în KW: .......................
                     Marca: ......................................
                  Tip: ...........................................

               4.
                     Tipul navei:
                     ◻ Navă de pescuit ton cu plasă-pungă
                     ◻ Navă cu paragate

                     ◻ Navă de pescuit cu platformă și paragate

               5.
                     Unelte de pescuit: ..................................................................................................

               6.
                     Zone de pescuit: .................................................
                     Specii-țintă: …………………

               7.
                     Portul desemnat pentru operațiunile de debarcare: ....................................................................

               8.
                     Efectivul total al echipajului la bord: ..................................................................................................

               9.
                     Modul de conservare la bord:

                  ◻ Răcire
                     ◻ Refrigerare
                     ◻ Mixt
                     ◻ Congelare

               10.
                     Capacitatea de congelare la 24 de ore în tone: .................
                     Capacitatea calelor: ……...................
                  Număr: .....

               11.
                     Sistem VMS:

               Producător: ............................. Model: ........................... Număr de serie: ........................

               Versiunea de software: .................................................. Operator satelit:............................

               12.
                     Instrumente de navigație și de poziționare: …………………………………………………………………………………………..……

               IV – ALTE INFORMAȚII

               1.
                     Numele și adresa complete ale asiguratorului: …………………………………………………………………………………………………

               2.
                     Numărul de înregistrare și marca elicopterului, dacă este cazul, care urmează să fie adus pe navă: …………………………………………………………………………………………………

               3.
                     Numărul de înregistrare, marca și numele și adresa oricărui operator al oricărei aeronave care va fi utilizată în cadrul activităților de pescuit: …………………………………………………………………………………………………

               4.
                     A se preciza dacă armatorul sau navlositorul se află în stare de insolvență sau în orice situație de declarare a falimentului în temeiul legislației oricărui stat: …………………………………………………………………………………………………

               5.
                     A se preciza dacă armatorul, operatorul sau nava a fost implicată în încălcarea oricărei legi a Republicii Liberia: …………………………………………………………………………………………………

               6.
                     Nava menționată mai sus, cu numele/pavilionul actual sau cu orice nume/pavilion anterior, a avut vreun permis sau vreo licență suspendată sau revocată în ultimii trei ani?

               DA____ NU_______

               În caz afirmativ, enumerați și descrieți pe o coală de hârtie separată circumstanțele care au condus la o astfel de situație și explicați situația actuală a suspendării sau revocării.

               7.
                     Nava este înscrisă în registrul de sanitar al navelor aplicabil?

               DA____ NU_______

               Subsemnatul, certific faptul că informațiile din prezenta cerere sunt exacte și furnizate cu bună credință.

               Întocmit la ...............................................,  ……/………/………………

               Numele solicitantului ...................................................................

               Apendicele 2

               FIȘA TEHNICĂ

                        (1)Zona de pescuit:

                        Peste 12 mile marine de la linia de bază, cu excepția zonelor interzise navigației și pescuitului, conform apendicelui 5.

                        (2)Categorii autorizate:

                        Nave de pescuit ton cu plasă-pungă

                        Nave cu paragate plutitoare

                        (3)Capturi accidentale:

                        Respectarea recomandărilor ICCAT și FAO.

                        (4)Taxe și tonaj:

                        Taxa per tonă capturată

                        Nave de pescuit ton cu plasă-pungă și nave cu paragate plutitoare:

                        - primul an: 55 EUR/tonă

                        - al doilea și al treilea an: 60 EUR/tonă

                        - al patrulea an: 65 EUR/tonă

                        - al cincilea an: 70 EUR/tonă

                        Taxa anticipată anuală (inclusiv toate taxele naționale și locale, cu excepția taxelor portuare și a taxelor pentru prestarea de servicii):

                        - Nave de pescuit ton cu plasă-pungă: 7 150 EUR pe an, pe durata protocolului

                        - Nave cu paragate plutitoare: 2 200 EUR pe an, pe durata protocolului

                        Numărul de nave autorizate să pescuiască

                        28 de nave de pescuit ton cu plasă-pungă

                        6 nave cu paragate plutitoare

                        (5)Alte categorii:

                        Taxa pentru acordarea autorizației pentru navele auxiliare: 3 000 EUR pe navă și pe an;

                        Observatori la bordul a 15 % dintre navele autorizate să pescuiască;

                        Contribuția financiară forfetară pentru observator: 400 EUR pe navă și pe an;

                        Marinari: 20 % dintre marinarii îmbarcați sunt resortisanți ai țărilor ACP.

               Apendicele 3

                        JURNAL DE PESCUIT - JURNALUL ICCAT PENTRU PESCUITUL DE TON

                        Paragate

                        Momeală vie

                        Plasă-pungă

                        Traul

                        Outros (Altele)

                        Denumirea navei: …………………………………………………….

                        Tonaj brut: ………………………………………….

                        PLECAREA navei:
                        ÎNTOARCEREA navei:

                        Luna

                        Ziua

                        Anul

                        Portul

                        Țara de pavilion: ……………………………………………………..

                        Capacitatea – (TM): …………………………………………

                        Numărul de înregistrare: ………………………………………………..

                        Comandant:  ……………………………………………..

                        Armator: ……………………………………………………

                        Numărul de membri ai echipajului: ………………………………………………..

                        Adresă: ………………………………………………….

                        Data raportului: ………………………………………….

                        (Autorul raportului):

                        ……………………………………….................................

                        Numărul de zile pe mare:

                        Numărul de zile de pescuit:

                        Numărul de lansări:

                        Numărul de ieșirii în larg:

                        Data

                        Sectorul

                        Capturas (Capturi)

                        Isco usado na pesca
                        (Momeală utilizată)

                        Luna

                        Ziua

                        Latitudine N/S

                        Longitudine E/V

                        Temperatura apei la suprafață
                        (ºC)

                        Efortul de pescuit
                        Nr. de cârlige utilizate

                        Ton roșu
                        Thunnus

                        thynnus sau

                        maccoyi

                        Ton cu aripioare galbene
                        Thunnus

                        albacares

                        Ton obez
                        Thunnus

                        obesus

                        Ton alb
                        Thunnus

                        alalunga

                        Pește-spadă
                        Xiphias

                        gladius

                        Marlin dungat

                        Marlin alb
                        Tetraptunus

                        audax sau albidus

                        Marlin negru
                        Makaira

                        indica

                        Istiophoridae
                        Istiophorus albicans sau platypterus

                        Ton dungat
                        Katsuwonus

                        pelamis

                        Capturi amestecate

                        Total zilnic
                        (greutate numai în kg)

                        Zărgan

                        Calmar

                        Momeală vie

                        (Altele)

                        Număr

                        Greutate kg

                        Număr

                        kg

                        Număr

                        kg

                        Număr

                        kg

                        Număr

                        kg

                        Număr

                        kg

                        Număr

                        kg

                        Număr

                        kg

                        Număr

                        kg

                        Număr

                        kg

                        Număr

                        kg

                        CANTITĂȚI DEBARCATE (ÎN KG)

                        Note

                        1 - Utilizați o fișă pe lună și un rând pentru fiecare zi.
                           2 - După fiecare ieșire, transmiteți o copie a jurnalului corespondentului dvs. sau la ICCAT, Calle Corazón de María, 8, 28002 Madrid, Spania

                        3 - Prin „zi” se înțelege ziua instalării paragatului.
                           4 - Sectorul de pescuit desemnează poziția navei. Rotunjiți minutele și notați latitudinea și longitudinea. Indicați N/S și E/V.

                        5 - Ultimul rând (Cantități debarcate) se completează numai la sfârșitul campaniei de pescuit. Trebuie să se indice greutatea reală în momentul debarcării.
                        6 - Toate informațiile incluse aici rămân strict confidențiale.

               Apendicele 4

               TRANSMITEREA MESAJELOR VMS CĂTRE LIBERIA

               RAPORT DE POZIȚIE

                        Date

                        Codul

                        Obligatoriu sau facultativ

                        Observații

                        Începutul înregistrării

                        SR

                        O

                        Detaliu despre sistem care indică începutul înregistrării

                        Destinatar

                        AD

                        O

                        Detaliu despre mesaj – Destinatar codul alfa 3 al țării (ISO-3166)

                        Expeditor

                        FR

                        O

                        Detaliu despre mesaj – Expeditor codul alfa 3 al țării (ISO-3166)

                        Statul de pavilion

                        FS

                        O

                        Detaliu despre mesaj – Pavilionul statului codul alfa 3 (ISO-3166)

                        Tipul mesajului

                        TM

                        O

                        Detaliu despre mesaj – Tipul mesajului (ENT, POS, EXI)

                        Indicativ de apel radio (IRCS)

                        RC

                        O

                        Detaliu despre navă – Indicativul de apel radio internațional al navei (IRCS)

                        Numărul de referință intern al părții contractante

                        IR

                        F

                        Detaliu despre navă – Numărul unic al părții contractante cod alfa-3 (ISO-3166) urmat de număr

                        Numărul de înregistrare extern

                        XR

                        O

                        Detaliu despre navă - număr marcat pe partea laterală a navei (ISO 8859.1)

                        Latitudine

                        LT

                        O

                        Detaliu de poziție a navei – poziția în grade și grade decimale N/S DD.ddd (WGS84)

                        Longitudine

                        LG

                        O

                        Detaliu de poziție a navei – poziția în grade și grade decimale E/V DD.ddd (WGS84)

                        Curs

                        CO

                        O

                        Cursul navei pe scala de 360°

                        Viteză

                        SP

                        O

                        Viteza navei în zeci de noduri

                        Data

                        DA

                        O

                        Detaliu despre poziția navei – data de înregistrare a poziției UTC (AAAALLZZ)

                        Ora

                        TI

                        O

                        Detaliu despre poziția navei – ora de înregistrare a poziției UTC (OOMM)

                        Sfârșitul înregistrării

                        ER

                        O

                        Detaliu despre sistem care indică sfârșitul înregistrării

               O = date obligatorii

               F = date facultative

               Fiecare transmisie de date este structurată după cum urmează:

               (1)Caracterele utilizate trebuie să fie conforme cu standardul ISO 8859.1

               (2)O bară oblică dublă (//) și codul „SR” marchează începutul mesajului.

               (3)Fiecare dată este identificată prin codul său și este separată de celelalte date printr-o bară oblică dublă (//).

               (4)O bară oblică simplă (/) marchează separarea între codul de câmp și date.

               (5)Codul „ER” urmat de o bară oblică dublă (//) indică sfârșitul mesajului.

               (6)Datele facultative trebuie introduse între începutul și sfârșitul mesajului.

               Apendicele 5

               LIMITELE ZONEI DE PESCUIT GABONEZE

               COORDONATELE ZONEI DE PESCUIT

               Autoritățile competente liberiene comunică serviciilor competente ale Uniunii, înainte de aplicarea provizorie a protocolului, coordonatele geografice ale liniei de bază liberiene, ale zonei de pescuit liberiene și ale zonelor interzise navigației și pescuitului. Autoritățile liberiene se angajează. de asemenea, să comunice cu cel puțin o lună în prealabil orice modificare referitoare la aceste coordonate.

               Apendicele 6

               ORIENTĂRI CU PRIVIRE LA GESTIONAREA ȘI IMPLEMENTAREA SISTEMULUI ELECTRONIC DE COMUNICARE A DATELOR PRIVIND ACTIVITĂȚILE DE PESCUIT (SISTEMUL ERS)

               Dispoziții generale

               (1)Orice navă de pescuit a Uniunii trebuie să fie echipată cu un sistem electronic, denumit în continuare „sistem ERS”, capabil să înregistreze și să transmită date referitoare la activitățile de pescuit ale navei, denumite în continuare „date ERS”, atunci când nava desfășoară activități în zona de pescuit liberiană.

               (2)O navă a Uniunii care nu este echipată cu un sistem ERS sau al cărei sistem ERS nu este funcțional nu este autorizată să intre în zona de pescuit liberiană pentru a desfășura activități de pescuit.

               (3)Datele ERS sunt transmise în conformitate cu procedurile statului de pavilion al navei, și anume sunt transmise mai întâi Centrului de monitorizare a activităților de pescuit (denumit în continuare: „FMC”) al statului de pavilion, care asigură transmiterea automată a acestora către FMC din Liberia

               (4)Statul de pavilion și Liberia se asigură că centrele lor de monitorizare a activităților de pescuit dispun de software-ul și de echipamentele informatice necesare transmiterii automate a datelor ERS în format XML, precum și de o procedură de rezervă capabilă să salveze și să stocheze datele ERS, într-un format care poate fi citit de un computer, pentru o perioadă de cel puțin trei (3) ani.

               (5)Orice modificare sau actualizare a acestui format va fi identificată și datată și va trebui să fie operațională la șase (6) luni de la punerea sa în aplicare.

               (6)Datele ERS trebuie transmise cu ajutorul mijloacelor electronice de comunicare gestionate de Comisia Europeană în numele UE, identificate ca DEH (Data Exchange Highway).

               (7)Statul de pavilion și Liberia desemnează fiecare câte un corespondent ERS ca punct de contact.

               (a)Corespondenții ERS sunt desemnați pentru o perioadă de cel puțin șase (6) luni.

               (b)FMC al statului de pavilion și cel din Liberia își comunică reciproc, înainte de punerea în funcțiune a ERS de către furnizor, datele de contact ale corespondentului lor ERS (nume, adresă, telefon, fax, e-mail).

               (c)Orice modificare a datelor de contact ale corespondentului ERS respectiv trebuie comunicată fără întârziere.

               Stabilirea și comunicarea datelor ERS

               (8)Navele de pescuit ale Uniunii trebuie:

               (a)să comunice zilnic datele ERS pentru fiecare zi petrecută în zona de pescuit liberiană;

               (b)să înregistreze, pentru fiecare operațiune de pescuit, cantitățile din fiecare specie capturată și reținută la bord ca specie-țintă sau captură accidentală sau aruncată înapoi în mare;

               (c)să declare, pentru fiecare specie specificată în autorizația de pescuit eliberată de Liberia, capturile nule;

               (d)să identifice fiecare specie prin codul său alfa 3 al FAO;

               (e)să exprime cantitățile în kilograme greutate în viu sau, după caz, în număr de indivizi;

               (f)să înregistreze în datele ERS, pentru fiecare specie, cantitățile transbordate și/sau debarcate;

               (g)să înregistreze în datele ERS, pentru fiecare intrare (mesaj COE) sau ieșire (mesaj COX) în și din zona de pescuit liberiană, un mesaj specific care să conțină, pentru fiecare specie identificată în autorizația de pescuit eliberată de Liberia, cantitățile deținute la bord în momentul fiecărei treceri;

               (h)să transmită în fiecare zi datele ERS Centrului de control al activităților de pescuit al statului de pavilion, conform formatului menționat la punctul 3 de mai sus, cel târziu la ora 23:59 UTC.

               (9)Comandantul este responsabil pentru exactitatea datelor ERS înregistrate și transmise.

               (10)FMC al statului de pavilion transmite automat și fără întârziere datele ERS către FMC din Liberia.

               (11)FMC din Liberia confirmă primirea datelor ERS printr-un mesaj de răspuns și tratează toate datele ERS în regim de confidențialitate.

               Defectarea sistemului ERS de la bordul navei și/sau a transmisiei de date ERS între navă și FMC al statului de pavilion

               (12)Statul de pavilion îl informează fără întârziere pe comandantul și/sau armatorul unei nave care arborează pavilionul său, sau pe agentul acestuia, în legătură cu orice defecțiune tehnică a sistemului ERS instalat la bordul navei sau în legătură cu nefuncționarea transmisiei de date ERS între navă și FMC al statului de pavilion.

               (13)Statul de pavilion informează Liberia în legătură cu defecțiunea detectată și cu măsurile corective care au fost luate.

               (14)În cazul unei defecțiuni a sistemului ERS de la bordul navei, comandantul și/sau armatorul asigură repararea sau înlocuirea sistemului ERS în termen de zece (10) zile calendaristice. În cazul în care nava efectuează o escală într-un port în acest interval de zece (10) zile, aceasta își va putea relua activitățile de pescuit în zona de pescuit liberiană doar în momentul în care sistemul său ERS va fi în perfectă stare de funcționare, cu excepția cazului în care primește o autorizație în acest sens din partea Liberiei.

               (15)O navă de pescuit nu poate părăsi un port ca urmare a unei defecțiuni tehnice a sistemului său ERS până când:

               (a)sistemul său ERS nu redevine funcțional, conform condițiilor impuse de statul de pavilion și Liberia sau

               (b)nu primește o autorizație în acest sens din partea statului de pavilion. În acest caz, statul de pavilion informează Liberia cu privire la decizia sa înainte de plecarea navei.

               (16)Orice navă a Uniunii care desfășoară activități în zona de pescuit liberiană cu un sistem ERS defect trebuie să transmită zilnic, cel târziu până la ora 23:59 UTC, toate datele ERS către FMC al statului de pavilion prin orice alt mijloc de comunicare electronică disponibil care poate fi accesat de către FMC din Liberia.

               (17)Datele ERS care nu au putut fi puse la dispoziția Liberiei prin sistemul ERS din cauza defecțiunii menționate la punctul 12 se transmit de către FMC al statului de pavilion către FMC din Liberia prin alt mijloc de comunicare electronică stabilit de comun acord. Această transmisie alternativă va fi considerată prioritară, subînțelegându-se că termenele de transmisie aplicabile în mod normal ar putea să nu fie respectate.

               (18)Dacă FMC din Liberia nu primește datele ERS ale unei nave timp de trei (3) zile consecutive, Liberia poate cere navei să se deplaseze imediat într-un port desemnat de Liberia pentru anchetă.

               Defecțiuni la nivelul FMC – Nerecepționarea datelor ERS de către FMC din Liberia

               (19)Dacă un FMC nu primește date ERS, corespondentul ERS al acestuia informează imediat corespondentul ERS al celuilalt FMC în legătură cu acest lucru și, dacă este necesar, colaborează pentru rezolvarea problemei.

               (20)FMC al statului de pavilion și FMC din Liberia convin de comun acord, înainte ca sistemul ERS să devină operațional, cu privire la mijloacele alternative de comunicare electronică care ar trebui utilizate pentru transmiterea datelor ERS în cazul unei defecțiuni la nivelul FMC și se informează reciproc, fără întârziere, cu privire la orice modificare.

               (21)În cazul în care FMC din Liberia semnalează faptul că datele ERS nu au fost recepționate, FMC al statului de pavilion identifică cauzele problemei și ia măsurile corespunzătoare în vederea rezolvării acesteia. FMC al statului de pavilion informează FMC din Liberia și Uniunea cu privire la rezultatele măsurilor luate, în termen de douăzeci și patru (24) de ore de la semnalarea defecțiunii.

               (22)Dacă rezolvarea problemei necesită mai mult de douăzeci și patru (24) de ore, FMC al statului de pavilion transmite imediat către FMC din Liberia datele ERS care lipsesc, utilizând unul dintre mijloacele alternative de comunicare electronică menționate la punctul 20.

               (23)Liberia își informează serviciile de monitorizare competente (MCS) pentru ca navele Uniunii să nu fie trase la răspundere pentru netransmiterea datelor ERS de către FMC din Liberia ca urmare a unei defecțiuni intervenite la nivelul unuia dintre FMC.

               Activitățile de întreținere din cadrul unui FMC

               (24)Activitățile de întreținere planificate în cadrul unui FMC (program de întreținere) și care ar putea afecta schimburile de date ERS trebuie notificate celuilalt FMC cu cel puțin șaptezeci și două (72) de ore în prealabil, indicându-se, dacă este posibil, data și durata activităților de întreținere. Informațiile cu privire la activitățile de întreținere neplanificate trebuie transmise celuilalt FMC cât mai curând posibil.

               (25)Pe durata activităților de întreținere, furnizarea datelor ERS poate fi amânată până la reluarea funcționării sistemului. Datele ERS în cauză sunt puse la dispoziție imediat după încheierea activităților de întreținere.

               (26)Dacă activitățile de întreținere durează mai mult de douăzeci și patru (24) de ore, datele ERS sunt transmise celuilalt FMC utilizându-se mijloacele alternative de comunicare electronică menționate la punctul 20.

               (27)Liberia își informează serviciile de monitorizare competente (MCS), pentru ca navele Uniunii să nu fie trase la răspundere de către FMC din Liberia pentru netransmiterea datelor ERS ca urmare a activităților de întreținere desfășurate în cadrul unui FMC.

               Apendicele 7

               DATELE DE CONTACT ALE AUTORITĂȚILOR LIBERIENE

               1.
                     Ministerul Agriculturii:

               Adresă: LIBSUCO Compound, LPRC Road, off Somalia Drive, Gardnersville, Liberia

               Adresa poștală: CP 10-9010, 1000 Monrovia 10, Liberia

               2.
                     Autoritatea pentru acordarea autorizațiilor de pescuit: Biroul pentru activitățile de pescuit de la nivel național

               Adresă: UN Drive, opposite LBDI, Freepoint Branch, Bushrod Island, Monrovia, Liberia

               Adresa poștală: destinatar intermediar Ministerul Agriculturii, CP 10-9010, 1000 Monrovia, Liberia
                  E-mail:

                  bnf@liberiafisheries.net

               ;

                  williamyboeh@gmail.com

               Telefon: +231-770-251-983; +231-888-198-006

               3.
                     Centrul de monitorizare a activităților de pescuit:

               Adresă: Liberia Coast Guard Base, Bong Mines Bridge, Bushrod Island

               E-mail:

                  fmc@liberiafisheries.net

               Telefon: +231-880-431-581

               4.
                     Notificarea intrării și a ieșirii:

               E-mail:

                  fmc@liberiafisheries.net

               Apendicele 8

               FORMULAR DE DECLARARE A CAPTURILOR